open-index/open-wikipedia-markdown huggingface dataset:
ബൃഹന്മുംബൈ മുനിസിപ്പൽ കോർപ്പറേഷൻ

മഹാരാഷ്ട്രയുടെ തലസ്ഥാനമായ മുംബൈയുടെ ഭരണച്ചുമതല നിർവ്വഹിക്കുന്ന പ്രാദേശിക സർക്കാർ സ്ഥാപനമാണ് **ബൃഹന്മുംബൈ മുനിസിപ്പൽ കോർപ്പറേഷൻ (Brihanmumbai Municipal Corporation (BMC))** . ഇന്ത്യയിലെ ഏറ്റവും സമ്പന്നമായ മുനിസിപ്പൽ കോർപ്പറേഷനാനിത് ഇതിന്റെ വാർഷിക ബഡ്ജറ്റ് ഇന്ത്യയിലെ ചില ചെറിയ സംസ്ഥാനങ്ങളുടേതിലും അധികമാണ്.  1888-ലെ ബോംബേ  മുനിസിപ്പൽ കോർപ്പറേഷൻ  ആക്റ്റ് പ്രകാരമാണിത് രൂപീകരിക്കപ്പെട്ടത്. മുംബൈ നഗരം, ഉപനഗരഭാഗങ്ങൾ  എന്നിവ ഈ സ്ഥാപനത്തിന്റെ  അധികാരപരിധിയിൽ പെടുന്നു..

## അവലംബം

വർഗ്ഗം:മഹാരാഷ്ട്രയിലെ കെട്ടിടങ്ങളും നിർമ്മിതികളും
വർഗ്ഗം:ഇന്ത്യയിലെ മുനിസിപ്പൽ കോർപ്പറേഷനുകൾ
മീനുകൾ ചുംബിക്കുന്നു

ശ്രീപാർവ്വതി രചിച്ച ഒരു നോവലാണ് **മീനുകൾ ചുംബിക്കുന്നു**. 2017-ൽ സൈകതം ബുക്ക്സ് ആണ് ഈ നോവൽ പ്രസിദ്ധീകരിച്ചത്. ജോയ് മാത്യു അവതാരിക എഴുതി.

## കഥാസംഗ്രഹം
‘പെൺപ്രണയത്തിന്റെ കടലാഴങ്ങളിലേക്കൊരു സഞ്ചാരം’ എന്നതാണ് നോവലിന്റെ തലക്കെട്ടിന് അടിക്കുറിപ്പായി നൽകിയിരിക്കുന്നത്. ഭർത്താവിനോടും മകളോടുമൊപ്പം കൊച്ചിയിലെ ഒരു ഫ്ലാറ്റിൽ താമസിക്കുന്ന താരയുടെ ചിന്തകളിലൂടെയാണ് നോവലിന്റെ കഥനം. സുഹൃത്തും ചിത്രകാരിയുമായ ആഗ്നസ്സ് ഏതാനും ദിവസത്തേക്ക് താരയുടെ ഫ്ലാറ്റിൽ താമസിക്കാനെത്തുന്നു. ഇവരുടെ പ്രണയമാണ് നോവലിന്റെ അടിസ്ഥാനപ്രമേയം.
## കഥാപാത്രങ്ങൾ

## വിവാദം
ലെസ്ബിയൻ വിഷയം പ്രതിപാദിച്ചിരിക്കുന്നതിന്റെ പേരിൽ എറണാകുളം സെന്റ്. തെരേസാസ് കോളേജ് അധികൃതർ ഈ നോവലിന്റെ പ്രകാശനത്തിന് വേദി നിഷേധിച്ചിരുന്നു . തുടർന്ന് കോളേജിന് എതിർവശത്തുള്ള ചിൽഡ്രൻസ് പാർക്കിൽ വച്ച് ഇതിന്റെ പ്രകാശനകർമ്മം നടക്കുകയുണ്ടായി.

## അവലംബം
സെയ്ന്റ് ലൂയിസ്

അമേരിക്കൻ ഐക്യനാടുകളിലെ മിസോറി സംസ്ഥാനത്തിലെ ഒരു പ്രധാന നഗരമാണ് **സെയിന്റ് ലൂയിസ്** (**St. Louis** ) മിസിസിപ്പി നദിയുടെ പടിഞ്ഞാറേ കരയിലായി ഇല്ലിനോയി അതിർത്തിക്ക് സമീപമായി സ്ഥിതിചെയ്യുന്ന ഒരു തുറമുഖനഗരമാണിത്. 2016-ൽ ഈ നഗരത്തിലെ ജനസംഖ്യ 311,404 ആണെന്ന് കണക്കാക്കപ്പെട്ടിരിക്കുന്നു.

യൂറോപ്യൻ കുടിയേറ്റത്തിനു മുൻപ്, അമേരിക്കൻ ഇന്ത്യൻ മിസിസ്സിപ്പി സംസ്കാരത്തിന്റെ ഒരു പ്രധാന കേന്ദ്രമായിരുന്നു ഈ പ്രദേശം. 1764-ൽ ഫ്രഞ്ച് വ്യാപാരികളായ പിയറി ലക്ഡെഡ്, അഗസ്റ്റേ ചൗതോ എന്നിവ സ്ഥാപിച്ചതാണ് സെന്റ് ലൂയിസ് നഗരം, ഫ്രാൻസിലെ രാജാവായിരുന്ന ലൂയിസ് ഒൻപതാമന്റെ പേരിൽനിന്നുമാണ് ഈ നഗരത്തിന്റെ പേർ വന്നത്.
## അവലംബം

## പുറം കണ്ണികൾ

*
*Built St. Louis
*St. Louis Convention & Visitors Bureau
*St. Louis Regional Chamber and Growth Association 
*City-data.com – St. Louis
*Washington University – About St. Louis 
*The City of St. Louis, Missouri
*Historic maps of St. Louis in the Sanborn Maps of Missouri Collection  at the University of Missouri

വർഗ്ഗം:മിസോറിയിലെ നഗരങ്ങൾ
സെല്ലോഫെയ്ൻ

ഈർപ്പം തട്ടാതെ സാധനങ്ങൾ പൊതിയാൻ ഉപയോഗിക്കുന്ന സുതാര്യമായ ഒരുതരം പേപ്പറാണ് **സെല്ലോഫെയ്ൻ**. വായുവിൽ നിന്നും ഈർപ്പത്തിൽ നിന്നും സംരക്ഷണം വേണ്ട ഭക്ഷണവസ്തുക്കൾ, മധുരപലഹാരങ്ങൾ, സിഗരറ്റ് തുടങ്ങിയവ സെല്ലോഫെയ്ൻ ഉപയോഗിച്ചാണ് പൊതിയുന്നത്. സ്വിറ്റ്സർലന്റിലെ രസതന്ത്രജ്ഞനായ ജാക്വിസ് എഡ്വിൻ ബ്രാൻഡെൻബെർഗർആണ് 1908-ൽ സെല്ലോഫെയ്ൻ കണ്ടുപിടിച്ചത്.1912-ൽ അദ്ദേഹത്തിന് സെല്ലോഫെയ്നിന്റെ പേറ്റന്റ് ലഭിച്ചു. രസതന്ത്രത്തിൽ സെല്ലോഫെയ്ൻ ഗ്ലൂക്കോസിന്റെ പോളിമേഴ്സ് ആയ റയോണും സെല്ലുലോസും ചേർന്നതാണ്. ഇവ രാസപ്രവർത്തനത്തെക്കാളിലും ഘടനയിൽ ഏറ്റവും കൂടുതൽ വ്യത്യാസപ്പെട്ടിരിക്കുന്നു.

## ചരിത്രം

1900- ൽ  ജാക്വിസ് എഡ്വിൻ ബ്രാൻഡെൻബെർഗർ വൈൻ കടയിൽ ഇരിക്കുമ്പോൾ ഒരാളുടെ കയ്യിൽ നിന്ന് വൈൻ തുളുമ്പി മേശവിരിപ്പിനുമേൽ വൈൻ പടർന്നത് അദ്ദേഹം ശ്രദ്ധിച്ചു. വെയ്റ്റർ വന്ന് മേശവിരിപ്പ് മാറ്റിയെങ്കിലും ആ തുണിയിൽ ചുറ്റിയിരിക്കുന്ന വൈനിന്റെ കറയെ കുറിച്ചായിരുന്നു ബ്രാൻഡെൻബെർഗറുടെ ചിന്ത. കറമാറ്റാൻ എന്തെങ്കിലും മാർഗ്ഗമുണ്ടോ എന്ന് അദ്ദേഹം അന്വേഷിക്കാൻ തുടങ്ങി. തുടർന്ന് ഈ ദിശയിൽ അദ്ദേഹം ഒട്ടേറെ പരീക്ഷണങ്ങൾ നടത്തി. ഒരിക്കൽ സസ്യങ്ങളുടെ സെല്ലുലോസിൽ നിന്നെടുത്ത 'വിസ്കോസ്' എന്ന പദാർത്ഥം അദ്ദേഹം തുണിയിൽ പുരട്ടി. വിസ്കോസ് ഒട്ടിപ്പിടിച്ചതോടെ തുണിയുടെ കട്ടി കൂടി തന്റെ പരീക്ഷണം പരാജയപ്പെട്ടെന്ന് അദ്ദേഹം ഉറപ്പിച്ച സമയത്താണ് തുണിയിൽ പുരട്ടിയ വിസ്കോസ് സുതാര്യമായൊരു ഫിലിം രൂപത്തിലായി മാറിയ കാര്യം അദ്ദേഹം ശ്രദ്ധിച്ചത്. തുണിയിലെ കറ ഇല്ലാതാക്കാൻ വേണ്ടി പരീക്ഷണം തുടങ്ങിയ ബ്രാൻഡെൻബെർഗർ യാദൃച്ഛികമായി 1908-ൽ സെല്ലോഫെയ്ൻ കണ്ടുപിടിച്ചു.

തുടർന്നുള്ള പരീക്ഷണങ്ങളിൽ സുതാര്യമായൊരു ഫിലിം രൂപത്തിലായി മാറിയ വിസ്കോസിൽ ഗ്ലിസറിൻ ചേർത്ത് ആ പദാർത്ഥത്തെ വീണ്ടും സുതാര്യമാക്കി.1912-ൽ സുതാര്യമായ ഈ ഫിലിം നിർമ്മിക്കാൻ അദ്ദേഹം ഒരു യന്ത്രം വികസിപ്പിച്ചെടുത്തു. ആ വർഷം തന്നെ സെല്ലോഫെയ്നിന്റെ പേറ്റന്റും ലഭിക്കുകയുണ്ടായി.   കോംറ്റോയർ ഡെസ് ടെക്സ്റ്റൈൽസ് ആർട്ടിക്കിൾസ് (Comptoir des Textiles Artificiels (CTA)) എന്ന കമ്പനി ഈ സുതാര്യ ഫിലിമിൽ താല്പര്യം പ്രകടിപ്പിക്കുകയും ബ്രാൻഡെൻബെർഗറുടെ  ലാ സെല്ലോഫേയ്ൻ എസ്.എ (La Cellophane SA) എന്ന കമ്പനി നിലവിൽ വരുകയും ചെയ്തു.

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:ഓർഗാനിക് പോളിമറുകൾ
വർഗ്ഗം:പോളിമറുകൾ
ഞണ്ടുകളുടെ നാട്ടിൽ ഒരിടവേള

അൽത്താഫ് സലീം സംവിധാനം ചെയ്ത് 2017-ൽ പുറത്തിറങ്ങിയ മലയാള ചലച്ചിത്രമാണ് ***ഞണ്ടുകളുടെ നാട്ടിൽ ഒരിടവേള***. ഈ ചിത്രത്തിൽ നിവിൻ പോളി, ശാന്തി കൃഷ്ണ, ഐശ്വര്യ ലക്ഷ്മി, ലാൽ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു. 19 വർഷത്തെ ഇടവേളയ്ക്കു ശേഷം ശാന്തി കൃഷ്ണ അഭിനയിക്കുന്നുവെന്ന പ്രത്യേകതയും ചിത്രത്തിനുണ്ട്. 

അൽത്താഫ് സലീമും ജോർജ് കോരയും ചേർന്ന് തിരക്കഥയെഴുതിയ ഈ ചിത്രം നിവിൻ പോളിയാണ് നിർമ്മിച്ചിരിക്കുന്നത്. 2017 സെപ്റ്റംബർ 1-ന് പ്രദർശനത്തിനെത്തിയ ചിത്രം സാമ്പത്തികമായി വിജയം നേടിയിരുന്നു. ഒരാഴ്ച കൊണ്ട് ബ്രിട്ടനിൽ നിന്നും 33825 ഡോളറും യു.എ.ഇ.യിൽ നിന്ന് 667344 ഡോളറും സ്വന്തമാക്കിയ ഈ ചിത്രം രണ്ടാഴ്ച കൊണ്ട് ചെന്നൈയിൽ നിന്നും 23.72 ലക്ഷം രൂപയും നേടിയിരുന്നു. 

## അഭിനേതാക്കൾ
* നിവിൻ പോളി - കുര്യൻ ചാക്കോ
* ശാന്തി കൃഷ്ണ - ഷീല ചാക്കോ
* ലാൽ - ചാക്കോ
* ഐശ്വര്യ ലക്ഷ്മി - റേച്ചൽ
* അഹാന കൃഷ്ണ - സാറാ ചാക്കോ
* സിജു വിൽസൺ - ടോണി
* സ്രിന്ത അർഹാൻ - മേരി ടോണി
* കൃഷ്ണ ശങ്കർ - സുബ്ബു
*ഷറഫുദ്ദീൻ - യേശുദാസ്
* ദിലീഷ് പോത്തൻ - വർക്കിച്ചൻ
* സൈജു കുറുപ്പ് - ഡോ. സൈജു
* കെ.സി. ആന്റണി കൊച്ചി - അപ്പാപ്പൻ
* സിദ്ധാർത്ഥ് ശിവ - കുര്യന്റെ സുഹൃത്ത്
* ഓമന ഔസേപ്പ് - ടോണിയുടെ അമ്മ

## ചിത്രീകരണം
2016 സെപ്റ്റംബർ 25-ന് ചിത്രീകരണം ആരംഭിച്ചു. മുകേഷ് മുരളീധരനാണ് ചിത്രത്തിന്റെ ഛായാഗ്രഹണം നിർവ്വഹിച്ചത്.

## ഗാനങ്ങൾ

ചിത്രത്തിന്റെ സംഗീതസംവിധായകൻ ജസ്റ്റിൻ വർഗ്ഗീസ് തന്നെയാണ് പശ്ചാത്തല സംഗീതവും ഒരുക്കിയിരിക്കുന്നത്‌.

## അവലംബം

## പുറംകണ്ണികൾ
* 

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
സൂരജ് സന്തോഷ്

മലയാളിയായ ഒരു പിന്നണി ഗായകനാണ് **സൂരജ് സന്തോഷ്** (ജനനം: 19 സെപ്റ്റംബർ 1987). മലയാളം, തമിഴ്, തെലുഗു, ഹിന്ദി, കന്നഡ ഭാഷകളിലെ ചലച്ചിത്രങ്ങൾക്കായി ഗാനങ്ങൾ ആലപിച്ചിട്ടുണ്ട്. സംഗീത സംഘമായ മസാല കോഫിയിലെ അംഗമാണ്.
## ജീവിതരേഖ
1987 സെപ്റ്റംബർ 19ന് കൊല്ലത്ത് ജനിച്ചു. തിരുവനന്തപുരത്തെ ഗവണ്മെന്റ് മോഡൽ ബോയ്സ് ഹയർ സെക്കന്ററി സ്ക്കൂളിൽ പ്രാഥമിക വിദ്യാഭ്യാസം പൂർത്തിയാക്കി. മഹാത്മാഗാന്ധി കോളേജിൽ നിന്നും ബി.കോം ബിരുദവും മാർ ഇവാനിയോസ് കോളേജിൽ നിന്ന് എം.കോം ബിരുദവും നേടി.

2004ലെ കേരള സംസ്ഥാന സ്കൂൾ കലോത്സവത്തിലും 2004-2005ലെ കേരള സംസ്ഥാന ഹയർ സെക്കന്ററി കലോത്സവത്തിലും വിജയിയായിരുന്നു. 2009, 2010, 2011 വർഷങ്ങളിൽ ദക്ഷിണേന്ത്യൻ അന്തർ-സർവകലാശാല യുവജനോത്സവത്തിൽ പങ്കെടുക്കുകയും വിജയിക്കുകയും ചെയ്തു. കർണാടക സംഗീതജ്ഞനായ കുടമാളൂർ ജനാർദ്ദനനായിരുന്നു ഗുരു.
### മസാല കോഫി
കപ്പ ടി.വിയിലെ മ്യൂസിക് മോജോ എന്ന സംഗീത പരിപാടിയിൽ അരങ്ങേറ്റം കുറിച്ച മസാല കോഫിയുടെ പ്രധാന ഗായകനാണ് സൂരജ് സന്തോഷ്.
## ചലച്ചിത്രങ്ങൾ

### മലയാളം

### തമിഴ്

## പുരസ്കാരങ്ങൾ
*കേരള സംസ്ഥാന ചലച്ചിത്ര പുരസ്കാരം 2016 - തനിയേ മിഴികൾ - ഗപ്പി
*മിർച്ചി മ്യൂസിക് അവാർഡ് സൗത്ത് 2010 - ഇങ്ക ഏതോ - ഡാർലിങ്
*ജന്മഭൂമി ചലച്ചിത്ര പുരസ്കാരം 2017 - തനിയേ മിഴികൾ - ഗപ്പി
*SIIMA മികച്ച പിന്നണി ഗായകനുള്ള പുരസ്കാരം (മലയാളം) 2017- തനിയേ മിഴികൾ - ഗപ്പി
## അവലംബം

## അധിക വായനയ്ക്ക്
* 
* – An article in The Hindu dated 26 October 2013
* – Pandianadu songs review.
* – music review of Pandianadu. 
* – music review of Kadhal Solla Aasai 
* – "Feature on the audio launch of the movie Kadhal Solla Aasai".
* – 'Parayathe' album description – Devathe en Nenjile song by Sooraj Santhosh.
* - 'Devi Sri Prasad gears up for concerts in US, Canada' - Suraj Santhosh in the team with Devi Sri Prasad
* - Suraj, singer, mollywood in Varthaprabhatham - Interview of Sooraj Santhosh on Asianet TV.
* - Kadavul Paathi Mirugam Paathi – Music Review (Tamil Movie Soundtrack)
* - Power Telugu Movie Audio Launch - Part 8 - Live performance of Sooraj Santhosh and Malavika (Power - Telugu movie audio launch)
* - Snehithane - Masala Coffee - Music Mojo - Promo - Kappa TV
* -   New music album - London Love - Song - Azhake Ninave 
* - New music album - Namma Ooru Song - Kaatrey Maasai
* - Mojo Rising music fest, organised by Kappa TV in Kochi (20th Feb, 2015) 
* - An article in The Deccan Chronicle dated 31 May 2015.
* - Live performance of Rama Rama song at Srimanthudu audio release function - Shilpa Kala Vedhika, Hyderabad on July 18, 2015.
* - Mantra meets Classic - "Shanmuga Kavacham" - Sooraj Santhosh - Male Solo Tenor from India.
* - Translated (German to English) Article about the Mantra meets Classic concert in Germany dt Sept 22, 2015.
* http://www.trueindia.com.au/indian-events/vic/artists-performance/1237/gopi-sunder-and-team-5-crew-@-melbourne 

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:കന്നഡ ചലച്ചിത്ര പിന്നണിഗായകർ
വർഗ്ഗം:1987-ൽ ജനിച്ചവർ
കൂത്തുപാട്ട്

കേരളത്തിലെ ഇടുക്കി ജില്ലയിലെ ആദിവാസികൾക്കിടയിൽ പ്രചാരമുള്ള ഒരു ഗോത്രകലാരൂപമാണ് *'കൂത്തുപാട്ട്*. ഇടുക്കിയിലെ മന്നാൻ വിഭാഗത്തിൽപ്പെട്ടവരാണ് ഈ നൃത്തം അനുഷ്ഠിക്കുന്നത്.
## ഉദ്ദേശ്യം
കാർഷിക സംസ്കൃതിയുമായി ബന്ധപ്പെട്ട നൃത്തമാണ് കൂത്തുപാട്ട്. വിളവ് തന്ന ഭൂമിദേവിയെ പ്രീതിപ്പെടുത്തുന്നതിനാണ് ഈ  അനുഷ്ഠാനകല അവതരിപ്പിക്കുന്നത്.
## വേഷം
ആദിവാസി ജനതയുടെ സാഹചര്യവുമായി പൊരുത്തപ്പെടുന്ന വേഷവിതാനമാണ് കൂത്തുപാട്ടിൽ കാണുന്നത്. മരവുരിയാണ് നർത്തകർ ധരിക്കുന്നത്. ധാന്യമാവുകൊണ്ടും പ്രകൃതിജന്യ വസ്തുക്കൾ കൊണ്ടും മുഖത്തെഴുത്ത് നടത്തുന്നു.
## വാദ്യങ്ങൾ
നാടൻ കലകളിലും ആദിവാസി കലാരൂപങ്ങളിലും പൊതുവേ ഉപയോഗിച്ച് കാണുന്ന ചെണ്ട, തുടി എന്നിവയും ഇലത്താളവും  കൂത്തുപാട്ടിൽ ഉപയോഗിക്കുന്നു.
## ഗാനം
വാമൊഴിയായി തലമുറകളിലൂടെ പകർന്നു കിട്ടുന്ന പാട്ട് പാടിയാണ് നൃത്തം ചെയ്യുന്നത്.
## നൃത്തം
ആദിവാസി നൃത്തരൂപങ്ങളിലെല്ലാം പൊതുവേ കാണപ്പെടുന്ന ധൃതതാളത്തിലാണ് കൂത്തുപാട്ടിലെ ചുവടുവെപ്പ്. കാർഷിക വൃത്തിയിലെ മണ്ണൊരുക്കൽ, നിലം കിളക്കൽ, വിത്തിടൽ, കളപറിക്കൽ, വിളവെടുക്കൽ തുടങ്ങിയ പ്രവർത്തനങ്ങളുടെയെല്ലാം അവതരണത്തോടെയാണ് നൃത്തം തുടരുന്നത്. വിളവ് തന്ന പ്രകൃതിയെ നന്ദിപൂർവ്വം സ്മരിച്ചു കൊണ്ട് ഉരലിൽ ധാന്യം കുത്തി നിവേദിക്കുന്നതും നൃത്തത്തിലവതരിപ്പിക്കുന്നു.
## അവലംബം

വർഗ്ഗം:കേരളത്തിലെ കലകൾ
കോർണിങ്ങ്

**കോർണിങ്ങ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് തിഹാമ കൌണ്ടിയിൽ റെഡ് ബ്ലഫിനു തെക്കുഭാഗത്ത് 19 മൈൽ ദൂരത്തിലായും സാക്രമെൻറോയ്ക്ക് 100 മൈൽ വടക്കായും സ്ഥിതിചെയ്യുന്ന ഒരു നഗരമാണ്. 2000 ലെ സെൻസസിൽ  6,741 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിലെ കണക്കുകൾ പ്രകാരം 7,663 ആയി വർദ്ധിച്ചിരുന്നു.

## ഭൂമിശാസ്ത്രം
കോർണിങ്ങ് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ  (39.926182, -122.180489) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കൾ പ്രകാരം ഈ നഗരത്തിൻറെ ആകെ വിസ്തീർണം 3.55 ചതുരശ്ര മൈൽ (9.2 ചതുരശ്രകിലോമീറ്റർ) ആണ്. ഇതു മുഴുവൻ‌ കരഭൂമിയാണ്.



## അവലംബം

വർഗ്ഗം:കാലിഫോർണിയയിലെ നഗരങ്ങൾ
വെക്ടർ ഗ്രാഫിക്സ് എഡിറ്റർ

വലത്ത്‌|ലഘുചിത്രം|A screenshot of the xfig vector graphics editor
വെക്ടർ ഗ്രാഫിക്സ് ചിത്രങ്ങൾ എഡിറ്റുചെയ്യാനുപയോഗിക്കുന്ന കമ്പ്യൂട്ടർ പ്രോഗ്രാമാണ് **വെക്ടർ ഗ്രാഫിക്സ് എഡിറ്റർ**. ഇവയുപയോഗിച്ച് കമ്പ്യൂട്ടറിൽ വെക്ടർ ചിത്രങ്ങൾ ഇന്ററാക്ടീവായി എഡിറ്റ് ചെയ്യാൻ സാധിക്കും. കൂടാതെ വെക്ടർ ചിത്രങ്ങളെ എസ്‍വിജി, ഇപിഎസ്. പിഡിഎഫ്, ‍ഡബ്ലിയുഎംഎഫ്, വിഎംഎൽ തുടങ്ങിയ ഫോർമാറ്റുകളിൽ സേവ്ചെയ്യാനും സാധിക്കും.

## വെക്ടർ എഡിറ്ററുകളും ബിറ്റ്മാപ്പ് എഡിറ്ററുകളും
വെക്ടർ എഡിറ്ററുകളും ബിറ്റ്മാപ്പ് എഡിറ്ററുകളും പരസ്പര പൂരകങ്ങളാണ് ഇവയുടെ കഴിവുകളും അങ്ങനെതന്നെ. വെക്ടർ എഡിറ്ററുകൾ പേജ് ലേയൌട്ട്, ടൈപ്പോഗ്രാഫി, ലോഗോ നിർമ്മാണം, വ്യക്തമായ അഗ്രങ്ങളുള്ള പാറ്റേണുകളുടെ നിർമ്മാണം, സാങ്കേതിക വരപ്പുകൾ, ഡയഗ്രങ്ങൾ, ഫ്ലോചാർട്ടുകൾ, മാപ്പുകൾ തുടങ്ങിയവ നിർമ്മിക്കാനാണ് വെക്ടർ എഡിറ്ററുകൾ ഉപയോഗിക്കുന്നത്. ബിറ്റ്മാപ്പ എഡിറ്ററുകൾ ഫോട്ടോ റീടച്ചിംഗ്, ഫോട്ടോ പ്രോസസിംഗ്, ഇല്ലസ്ട്രേഷനുകൾ, കൊളാഷ്, ബ്രഷ് ഉപയോഗിച്ചുള്ള പെയിന്റിംഗ്, ഒരു ടാബ്ലെറ്റ് പെൻ ഉപയോഗിച്ചുള്ള ഡിജിറ്റൽ വര തുടങ്ങിയവയ്ക്ക് ഉപയോഗിക്കുന്നു. ഗിംപിന്റെയും ആഡോബ് ഫോട്ടോഷോപ്പിന്റെയും പുതിയ പതിപ്പുകളിൽ വെക്ടർ വരപ്പുകൾക്കുള്ള വിവിധ ടൂളുകളും ഉണ്ട്. അതുപോലെ റാസ്റ്റർ എഡിറ്ററുകളിൽ കാണുന്ന വിവിധ ടൂളുകൾ വെക്ടർ എഡിറ്ററുകളും സ്വീകരിച്ചിട്ടുണ്ട്.

## ഇതും കാണുക
* Comparison of vector graphics editors
* Raster graphics editor
* Editing digital images
* Graphics
* MetaPost

## പുറത്തേക്കുള്ള കണ്ണികൾ
* Bitmap and Vector Graphics Explained 
* Edit SVG Images Online

വർഗ്ഗം:ഗ്രാഫിക്സ് സോഫ്റ്റ്‌വെയർ
കോർട്ടെ മഡേറ

**കോർട്ടെ മഡേറ** (മുൻപ് ആഡംസ്) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ മരിൻ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. കോർട്ടെ മഡേറ നഗരം, സാൻ റഫയേൽ നഗരത്തിന് തെക്കായി ഏകദേശം 3.25 മൈൽ (5.2 കിലോമീറ്റർ) ദൂരത്തിൽ സമുദ്രനിരപ്പിൽനിന്ന് ഏകദേശം 39 അടി (12 മീറ്റർ) ഉയരത്തിൽ സ്ഥിതി ചെയ്യുന്നു. 2010 ലെ കണക്കുകൾ പ്രകാരം ഈ നഗരത്തിലെ ജനസംഖ്യ 9,253 ആയിരുന്നു.

<nowiki/>
## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 4.4 ചതുരശ്ര മൈൽ (11 ചതുരശ്ര കിലോമീറ്റർ) ആയി കണക്കാക്കിയിരിക്കുന്നു. ഇതിൽ 3.2 ചതുരശ്രമൈൽ (8.3 ചതുരശ്ര കിലോമീറ്റർ2) പ്രദേശം കരഭൂമിയും ബാക്കി 1.2 ചതുരശ്ര മൈൽ (3.1 ചതുരശ്ര കിലോീമീറ്റർ) പ്രദേശം (28.19% ) ജലം ഉൾപ്പെട്ടതുമാണ്. മാരിൻ കൌണ്ടിയിലെ ഏറ്റവും സമ്പന്നമായ നഗരങ്ങളിലൊന്നാണ് കോർട്ടെ മഡേറ.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
നിക്കാഹ് ഹലാല

ചില വിഭാഗം സുന്നി മുസ്ലിങ്ങളുടെ ഇടയിൽ നിലനിൽക്കുന്ന ഒരു വിവാഹ രീതിയാണ് **നിക്കാഹ് ഹലാല**. മുത്തലാക്ക് വഴിയോ അല്ലാതെയോ വിവാഹബന്ധം വേർപെടുത്തപ്പെടുന്ന ദമ്പതികൾ തമ്മിൽ പുനർവിവാഹം നടത്തണമെങ്കിൽ, അതിലെ വനിതാ പങ്കാളി മറ്റൊരാളെ വിവാഹം ചെയ്ത ശേഷം , ആ ഭർത്താവ് അവളെ വിവാഹമോചനം ചെയ്യുകയാണെങ്കിൽ (പഴയ ദാമ്പത്യത്തിലേക്ക്‌) തിരിച്ചുപോകുന്നതിൽ അവരിരുവർക്കും കുറ്റമില്ല.

## മതപരമായ കാഴ്ചപ്പാട്
According to the Qur'an (2:229, 2:230):*"Divorce is twice. Then, either keep [her] in an acceptable manner or release [her] with good treatment. And it is not lawful for you to take anything of what you have given them unless both fear that they will not be able to keep [within] the limits of Allah . But if you fear that they will not keep [within] the limits of Allah , then there is no blame upon either of them concerning that by which she ransoms herself. These are the limits of Allah , so do not transgress them. And whoever transgresses the limits of Allah - it is those who are the wrongdoers. "**"And if he has divorced her [for the third time], then she is not lawful to him afterward until [after] she marries a husband other than him. And if the latter husband divorces her [or dies], there is no blame upon the woman and her former husband for returning to each other if they think that they can keep [within] the limits of Allah . These are the limits of Allah , which He makes clear to a people who know. "*. 

വിശുദ്ധ ഖുറാനിലെ, മുകളിൽക്കൊടുത്ത നിർദ്ദേശങ്ങളെ അടിസ്ഥാനമാക്കിയാണ് നിക്കാഹ് ഹലാല നടത്തുന്നത്. ഇവിടെ നിർദ്ദേശിക്കപ്പെട്ട പ്രകാരം, തലാക്ക് ചൊല്ലിയാലും, വിവാഹ മോചനത്തിന് മുമ്പുള്ള ഇദ്ദ കാലത്ത് ആ മൊഴിചൊല്ലൽ തിരിച്ചെടുക്കാം.. എന്നാൽ, മുത്തലാക്ക് വഴി വിവാഹമോചനം നടന്നു കഴിഞ്ഞുവെങ്കിൽ, രണ്ടു പേരും ആഗ്രഹിക്കുന്നുവെങ്കിലും, അവർക്ക് ഇദ്ദ കാലത്ത് യോജിക്കുന്നതിനോ പുനർ വിവാഹത്തിനോ അനുവാദമില്ല.  ഇത്തരമൊരു സാഹചര്യത്തിൽ അവർക്ക് വീണ്ടും വിവാഹിതരാകണമെങ്കിൽ, ആ വനിത മറ്റൊരാളെ വിവാഹം നടന്ന  ശേഷം വിവാഹബന്ധം വേർപെടുത്തിയാൽ മാത്രമേ സാധിക്കൂ എന്നതാണ് വ്യവസ്ഥ.
## സാമൂഹിക പ്രശ്നം
വനിതകൾ സാമ്പത്തികമായും ലൈംഗികപരമായും ചൂഷണം ചെയ്യപ്പെടുന്നതിന് നിക്കാഹ് ഹലാല കാരണമാകുന്നു എന്ന വിമർശനമാണ് ഇതിനെതിരെ ഉയരുന്നത്. മുത്തലാഖ് തടഞ്ഞു കൊണ്ട് 2017 ആഗസ്റ്റ് 22 ന് ഇന്ത്യൻ സുപ്രീം കോടതി ഉത്തരവ് പുറപ്പെടുവിച്ചിട്ടുണ്ട്. കൂടാതെ, മുത്തലാഖ് സംബന്ധിച്ച് നിയമനിർമ്മാണം നടത്തുന്നതിന് ഇന്ത്യൻ പാർലമെന്റിനോട് കോടതി ആവശ്യപ്പെട്ടിരുന്നു. 

## അവലംബം

വർഗ്ഗം:ഇസ്ലാമികം
ക്ലെയ്റ്റൺ

**ക്ലെയ്റ്റൺ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ കോണ്ട്ര കോസ്റ്റ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. മുമ്പ് ക്ലേയ്റ്റൺസ് എന്നും ക്ലെയ്റ്റൺസ്‍വില്ലെ എന്നും അറിയപ്പെട്ടിരുന്ന ഈ നഗരം ഗ്രാമ്യഭാഷയിൽ ബ്ലെയ്റ്റൺ) എന്നറിയപ്പെടുന്നു. 2010 ലെ അമേരിക്കൻ ഐക്യനാടുകളിലെ കനേഷുമാരി കണക്കുകളനുസരിച്ച് ഈ നഗരത്തിലെ ആകെ ജനസംഖ്യ 10,897 ആയിരുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കൾ പ്രകാരമുള്ള ഈ നഗരത്തിൻറെ ആകെ വിസ്തീർണം 3.8 ചതുരശ്ര മൈൽ (9.8 ചതുരശ്ര കിലോമീറ്റർ) ആണ്. ഇതു മുഴുവനായും കരപ്രദേശമാണ്. ക്ലേറ്റൺ നഗരം മൌണ്ട് ഡ്യാബ്ലോ സംസ്ഥാന ഉദ്യാനത്തിൻറെ അടിവാരത്തിലാണ് സ്ഥിതി ചെയ്യുന്നത്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ബേസിൽ ജോസഫ്

മലയാള ചലച്ചിത്ര സംവിധായകനും തിരക്കഥാകൃത്തും നടനുമാണ് **ബേസിൽ ജോസഫ്** (ജനനം: 28 ഏപ്രിൽ 1990).

## ജീവിതരേഖ
1990 ഏപ്രിൽ 28ന് സുൽത്താൻ ബത്തേരിയിൽ ജനിച്ചു. സെന്റ്. ജോസഫ് ഹയർ സെക്കന്ററി സ്ക്കൂൾ, എസ്.കെ.എം.ജെ ഹയർ സെക്കന്ററി സ്ക്കൂൾ എന്നിവിടങ്ങളിൽ നിന്നും പ്രാഥമിക വിദ്യാഭ്യാസം പൂർത്തിയാക്കി. തിരുവനന്തപുരം എൻജിനീയറിംഗ് കോളേജിൽ നിന്നും ബിരുദം നേടി. 

2012 ൽ CET Life എന്ന ഹ്രസ്വചിത്രത്തിൽ അഭിനയിച്ചു. അതേ വർഷം തന്നെ ശ്.... എന്ന ഹ്രസ്വചിത്രം സംവിധാനം ചെയ്തു. 2013ൽ പകലുകളുടെ റാണി എന്ന ഹ്രസ്വചിത്രത്തിൽ അഭിനയിച്ചു. തിര എന്ന ചലച്ചിത്രത്തിൽ വിനീത് ശ്രീനിവാസന്റെ സഹസംവിധായകനായി പ്രവർ‍ത്തിച്ചു. ഹോംലി മീൽസ് എന്ന ചലച്ചിത്രത്തിലും അഭിനയിച്ചിരുന്നു. 2015ൽ കുഞ്ഞിരാമായണം എന്ന ചലച്ചിത്രം സംവിധാനം ചെയ്തു. വിനീത് ശ്രീനിവാസൻ, ധ്യാൻ ശ്രീനിവാസൻ, അജു വർഗീസ് എന്നിവരായിരുന്നു ഈ ചിത്രത്തിലെ കേന്ദ്ര കഥാപാത്രങ്ങൾ. 2017 മേയിൽ പുറത്തിറങ്ങിയ ഗോദയാണ് സംവിധാനം ചെയ്ത രണ്ടാമത്തെ ചലച്ചിത്രം. 
## ചലച്ചിത്രങ്ങൾ
### ഹ്രസ്വചിത്രങ്ങൾ

### സഹസംവിധാനം നിർവഹിച്ച ചലച്ചിത്രങ്ങൾ

### അഭിനയിച്ച ചലച്ചിത്രങ്ങൾ

### സംവിധാനം ചെയ്ത ചലച്ചിത്രങ്ങൾ

## അവലംബം

## അധിക വായനയ്ക്ക്
* 
* 
* 
* 
* 
* "Godha review: A joyous entertainer". Sify Movies. Retrieved May 20, 2017.
* "Lal Jose is all praise for Godha!". indiatimes.com. Retrieved May 22, 2017.
* "Godha Movie Review: Give a break to Sultan and Dangal, it's time to hail this beautiful Malayalam sports drama". inUth.com. Retrieved May 27, 2017.
* "Vineeth Sreenivasan is proud of team Godha". indiatimes.com. Retrieved May 29, 2017.
## പുറം കണ്ണികൾ
*

വർഗ്ഗം:1990-ൽ ജനിച്ചവർ
വർഗ്ഗം:വയനാട് ജില്ലയിൽ ജനിച്ചവർ
വർഗ്ഗം:മലയാളചലച്ചിത്രസംവിധായകർ
ശ്യാം പുഷ്കരൻ

ഒരു മലയാള ചലച്ചിത്ര തിരക്കഥാകൃത്താണ് **ശ്യാം പുഷ്കരൻ**. ദിലീഷ് നായരുമായി ചേർന്ന് രചന നിർവഹിച്ച് 2011ൽ പുറത്തിറങ്ങിയ സോൾട്ട് ആന്റ് പെപ്പർ ആണ് ആദ്യ ചലച്ചിത്രം. മികച്ച തിരക്കഥാകൃത്തിനുള്ള ദേശീയ ചലച്ചിത്ര പുരസ്കാരം ലഭിച്ചിട്ടുണ്ട്. 
## ജീവിതരേഖ
1984 സെപ്റ്റംബർ 6ന് ആലപ്പുഴ ജില്ലയിലെ തുറവൂരിൽ ജനിച്ചു. മാംഗ്ലൂർ സർവകലാശാലയിൽനിന്നും ബിരുദം നേടി. 2011ൽ പുറത്തിറങ്ങിയ സോൾട്ട് ആന്റ് പെപ്പറിന്റെ തിരക്കഥ രചിച്ചു. 2012ൽ ടാ തടിയാ എന്ന ചലച്ചിത്രത്തിന്റെ തിരക്കഥാരചന നിർവഹിച്ചു. 2016ൽ ദിലീഷ് പോത്തൻ സംവിധാനം ചെയ്ത മഹേഷിന്റെ പ്രതികാരം എന്ന ചലച്ചിത്രത്തിന്റെ രചനയ്ക്ക് മികച്ച തിരക്കഥാകൃത്തിനുള്ള 2016ലെ ദേശീയ ചലച്ചിത്ര പുരസ്കാരവും കേരള സംസ്ഥാന ചലച്ചിത്ര പുരസ്കാരവും ലഭിച്ചു. 
## ചലച്ചിത്രങ്ങൾ

## പുരസ്കാരങ്ങൾ
*മികച്ച തിരക്കഥാകൃത്തിനുള്ള കേരള സംസ്ഥാന ചലച്ചിത്ര പുരസ്കാരം 2016
*മികച്ച തിരക്കഥാകൃത്തിനുള്ള ദേശീയ ചലച്ചിത്ര പുരസ്കാരം 2016
## അവലംബം


വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:1984-ൽ ജനിച്ചവർ
വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ദ ബ്രിഡ്ജസ് ഓഫ് മാഡിസൺ കൗണ്ടി (ചലച്ചിത്രം)

റോബർട്ട് ജെയിംസ് വോളറുടെ അതേ പേരിൽ പ്രസിദ്ധീകരിച്ച നോവലിനെ ആസ്പദമാക്കി 1995-ൽ പുറത്തിറങ്ങിയ ഒരു റൊമാന്റിക് ചലച്ചിത്രമാണ് **ദ ബ്രിഡ്ജസ് ഓഫ് മാഡിസൺ കൗണ്ടി**. ആംബ്ലിൻ എന്റർടൈൻമെന്റും മാൽപാസോ പ്രൊഡക്ഷനും നിർമിച്ച ഈ ചിത്രം വാർണർ ബ്രദേഴ്സ് എന്റർടൈൻമെന്റ് വിതരണം ചെയ്തു. ക്ലിന്റ് ഈസ്റ്റ്വുഡ് നിർമ്മാണവും സംവിധാനവും നിർവഹിച്ച ഈ ചിത്രത്തിൽ കാതലീൻ കെന്നഡി സഹ നിർമാതാവും റിച്ചാർഡ് ലാ ഗ്രേവെനീസ് തിരക്കഥയും എഴുതി. 

അയോവയിലെ ഒരു കൃഷിയിടത്തിൽ ഭർത്താവും രണ്ടു കുട്ടികളുമൊത്ത് താമസിക്കുന്ന ഫ്രാൻസെസ്ക (മെറിൽ സ്ടീപ്) എന്ന കഥാപാത്രത്തെ കുറിച്ചാണ് ഈ ചിത്രം.  1965 ൽ അവർ റോബർട്ട് (ഈസ്റ്റ്വുഡ്) എന്ന നാഷണൽ ജ്യോഗ്രാഫിക് ഫോട്ടോഗ്രാഫറെ കണ്ടുമുട്ടി. അവർ തുടർന്ന് നാലുദിവസം അവിഹിത ബന്ധത്തിൽ ഏർപ്പെടുന്നു. ഇത് അവർ ഇരുവരുടെയും ജീവിതം എന്നെന്നേക്കുമായി മാറ്റിമറിക്കുന്നു. ഈ ചലച്ചിത്രം ലോകമെമ്പാടു നിന്നും  182 മില്യൺ ഡോളർ സമ്പാദിക്കുകയും നിരൂപക പ്രശംസ നേടുകയും ചെയ്തു. ഈ ചിത്രത്തിലെ പ്രകടനത്തിന് സ്ട്രീപ്പിന് 1996 ൽ മികച്ച നടിക്കുള്ള അക്കാദമി അവാർഡ് നാമനിർദ്ദേശം ലഭിച്ചു.  

## അഭിനേതാക്കൾ
* ക്ലിന്റ് ഈസ്റ്റ്‌വുഡ് - റോബർട്ട് കിൻകൈഡ്
* മെറിൽ സ്ട്രീപ് - ഫ്രാൻസെസ്ക ജോൺസൺ
* ആനി കോർലി - കരോളി ജോൺസൺ
* സാറ കാതറിൻ സ്മിറ്റ് - കരോലിൻ (ചെറുപ്പകാലം‍)
* വിക്ടർ സ്ലേക്ക് - മൈക്കിൾ ജോൺസൺ
* ക്രിസ്റ്റഫർ ക്രോൺ - മൈക്കൽ (ചെറുപ്പകാലം‍)
* ജിം ഹെയ്ന്നി - റിച്ചാർഡ് ജോൺസൺ
* ഫില്ലിസ് ലിയോൺസ് - ബെറ്റി
* ഡെബ്ര മങ്ക് - മാഡ്ജ്
* റിച്ചാഡ് ലെജ് - അഭിഭാഷകൻ പീറ്റേഴ്സൺ
* മൈക്കൽ ബെനസ് - ലൂസി റെഡ്ഫീൽഡ്

## അവലംബം

## പുറത്തേക്കുള്ള കണ്ണികൾ
* 
* 
* 
* 

വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
ഡെസര്ട്ട് ഹോട്ട്സ്പ്രിങ്സ്

**ഡെസർട്ട് ഹോട്ട് സ്പ്രിങ്സ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൗണ്ടിയിലെ ഒരു നഗരമാണ്. ഡി.എച്ച്.എസ് എന്ന ചുരുക്കപ്പേരിലും ഈ നഗരം അറിയപ്പെടുന്നു. കോച്ചെല്ലാ താഴ്‍വരയുടെ ഭൂമിശാസ്ത്ര മേഖലയ്ക്കുള്ളിലായി സ്ഥിതിചെയ്യുന്ന ഈ നഗരം ചിലപ്പോഴൊക്കെ ഡെസർട്ട് എമ്പയർ എന്നും അറിയപ്പെടുന്നു. 2000 ലെ സെൻസസിൽ 16,582 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 25,938 ആയിരുന്നു ആയി വർദ്ധിച്ചിരുന്നു. ഈ പ്രദേശത്ത് പ്രകൃതിദത്തമായ നിരവധി ചൂടു നീരുറവകൾ നിലനിൽക്കുന്നതിനാലാണ് നഗരത്തിന് ഈ പേരു ലഭിച്ചത്. സ്വാഭാവികമായി ചൂടുള്ളതും തണുത്തതുമായ ധാതു നീരുറവകളുള്ള ലോകത്തിലെ ഏതാനും സ്ഥലങ്ങളിൽ ഒന്നാണിത്. അമേരിക്കൻ ഐക്യനാടുകളിലെ ചൂടു ധാതുനീരുറവകളുടെ ഏറ്റവും വലിയ ശേഖരമാണ് ഡെസേർട്ട് ഹോട്ട് സ്പ്രിംഗ്സിലുള്ളത്. ഏകദേശം ഇരുപതിലധികം പ്രകൃതിദത്ത ധാതു നീരുറവകൾ നഗരത്തിനു സമീപത്തുണ്ട്. മറ്റു ചൂടു നീരുറവകളിൽ നിന്നു വ്യത്യസ്തമായി, നഗരത്തിലെ ധാതു നീരുറവുകൾ ഗന്ധമില്ലാത്തവയാണ്.

## ചരിത്രം
ഇരുപതാം നൂറ്റാണ്ടിന് മുൻപ് പാം സ്പ്രിങ്ങ്സിന്റെ വടക്കുഭാഗത്ത് വസിച്ചിരുന്ന ഒരേയൊരു ജനത സെവൻ പാംസ് ഗ്രാമത്തിലെ കഹൂയില്ല ഇന്ത്യൻസ് ആയിരുന്നു. ഇന്നത്തെ ഡെസർട്ട് ഹോട്ട് സ്പ്രിങ്സ് പ്രദേശത്ത് കഹൂയില്ല ജനത ഒരിക്കലും സ്ഥിരതാമസമുറപ്പിച്ചിരുന്നില്ല.  ശൈത്യകാലങ്ങളിൽ ഈ പ്രദേശത്തെ ഇളം ചൂടുള്ള കാലാവസ്ഥ മൂലം അവർ പലപ്പോഴും ഇവിടെ തങ്ങാറുണ്ടായിരുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 23.6 ചതുരശ്ര മൈൽ (61 ചതുരശ്ര കിലോമീറ്റർ) ആണ്. അതിൽ 99.89% കരഭൂമിയും, 0.11% ഭാഗം വെള്ളം ഉൾപ്പെട്ടതുമാണ്. സൻ ബർണാർഡിനോ മലനിരകൾ, സാൻജസീന്തോ മലനിരകൾ എന്നീ രണ്ട് രണ്ടു പർവ്വതനിരകൾക്കിടയിലുള്ള പ്രദേശമാണ് ഡെസേർട്ട് ഹോട്ട് സ്പ്രിംഗ്സ്. ബിഗ് മൊറോംഗോ കാന്യൺ പ്രിസർവ്വ്, ജോഷ്വ ട്രീ ദേശീയോദ്യാനം എന്നിവയ്ക്ക് തൊട്ടു തെക്കായി ഈ നഗരം സ്ഥിതി ചെയ്യുന്നു. സോണോറെൻ മരുഭൂമിയിലെ കൊളറാഡോ മരുഭൂമേഖലയിലാണ് ഇതിൻറെ സ്ഥാനം.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കോറേഗാവ് യുദ്ധം

1818 ജനുവരി 1-ന് ബ്രിട്ടീഷ് ഈസ്റ്റ് ഇന്ത്യ കമ്പനിയും ബാജിറാവു രണ്ടാമന്റെ പേഷ്വൻ സൈന്യവും തമ്മിൽ കോറേഗാവ് ഭീമയിൽ വച്ച് നടന്ന ഏറ്റുമുട്ടലാണ് **കോറേഗാവ് യുദ്ധം** എന്നറിയപ്പെടുന്നത്.കമ്പനി സൈന്യത്തിന്റെ ഭൂരിഭാഗവും ബോംബെ നേറ്റിവ് ഇൻഫന്റ്രിയിലെ മഹർ ദലിത് വിഭാഗക്കാരായിരുന്നു. മായ 

ഇത് ദളിത് ചരിത്രതിലെ ധീരമായ ഒരേടാണ്

## അവലംബം

വർഗ്ഗം:പൂനെ
വർഗ്ഗം:ദലിത് ചരിത്രം
ബ്യൂട്ടി ആൻഡ് ദി ബീസ്റ്റ് (2017 ചലച്ചിത്രം)

2017 ൽ പുറത്തിറങ്ങിയ ഒരു ഹോളിവുഡ് മ്യൂസിക് റൊമാന്റിക് ഫാന്റസി ചലച്ചിത്രമാണ് **ബ്യൂട്ടി ആൻഡ് ദി ബീസ്റ്റ്**. സ്റ്റീഫൻ  ഷബോസ്കി, ഇവാൻ  സ്പിലിയോടോപോലോസ് എന്നിവർ ചേർന്ന്  തിരക്കഥയെഴുതിയ ചിത്രത്തിന്റെ സംവിധാനം നിർവഹിച്ചത് ബിൽ കൊൺഡോൺ ആണ്. വാൾട്ട് ഡിസ്നി പിക്ചേഴ്സ്, മാൻഡെവില്ലെ ഫിലിംസ് എന്നിവർ ചേർന്നാണ് ചിത്രം നിർമ്മിച്ചത്. ജീൻ മേരി ലെപ്രിൻസ് ഡി ബ്യൂമോൺടിന്റെ പതിനെട്ടാം നൂറ്റാണ്ടിലെ ഒരു നാടോടി കഥയെ ആസ്പദമാക്കി 1991 ൽ ഡിസ്നി നിർമ്മിച്ച, അതേ പേര് തന്നെയുള്ള അനിമേഷൻ ചിത്രത്തിന്റെ, ചലച്ചിത്ര ആവിഷ്കരണമാണ് എന്ന ഈ ചിത്രം. എമ്മ വാട്സൺ, ഡാൻ സ്റ്റീവൻസ് എന്നിവരെ കൂടാതെ ലൂക്ക് ഇവാൻസ്, കെവിൻ ക്ലൈൻ, ജോഷ് ഗാഡ്, ഇവാൻ മഗ്രേഗോർ, സ്റ്റാൻൺ, ഇയാൻ മക് കെല്ലൻ, എമ്മ തോംസൺ എന്നിവരടങ്ങിയ ഒരു വലിയ താരനിര ഈ ചിത്രത്തിൽ അഭിനയിച്ചു.

ചലച്ചിത്രത്തിന്റെ മുഖ്യ ചിത്രീകരണം യുകെയിലെ സറേയിലെ ഷീപ്പേർട്ടൻ സ്റ്റുഡിയോയിൽ, മേയ് 18, 2015 ന് ആരംഭിച്ചു  ഓഗസ്റ്റ് 21 ന് അവസാനിച്ചു. ബ്യൂട്ടി ആൻഡ് ദി ബീസ്റ്റ് 2017 ഫെബ്രുവരി 23 ന് ലണ്ടനിൽ സ്പെൻസർ ഹൗസിൽ ആദ്യമായി പ്രദർശിപ്പിക്കുകയും 2017 മാർച്ച് 17 ന് ഡിസ്നി ഡിജിറ്റൽ 3-ഡി, റിയൽ ഡി 3-ഡി , ഐമാക്സ്, ഐമാക്സ് 3-ഡി ഫോർമാറ്റുകളിൽ അമേരിക്കയിൽ റിലീസ് ചെയ്തു. ഈ ചലച്ചിത്രം നിരൂപകരിൽ നിന്ന് മികച്ച പ്രതികരണം നേടി. വാട്സൺ,  സ്റ്റീവൻസ് എന്നിവരുടെയും മൊത്തത്തിൽ മുഴുവൻ താര നിരയുടെയും അഭിനയം പ്രകീർത്തക്കപ്പെട്ടു. ഈ ചിത്രം ലോകമെമ്പാടുമായി 1.2 ബില്ല്യൻ ഡോളർ വരുമാനം നേടി, ഏറ്റവും വരുമാനം നേടുന്ന ലൈവ് ആക്ഷൻ മ്യൂസിക്കൽ ചിത്രം, 2017 ൽ ഏറ്റവുമധികം വരുമാനം നേടുന്ന ചിത്രം, എക്കാലത്തേയും ഏറ്റവും കൂടുതൽ വരുമാനം നേടിയ പത്താമത്തെ ചിത്രം എന്നീ നേട്ടങ്ങൾ കൈവരിച്ചു. 

## അഭിനേതാക്കൾ
* എമ്മ വാട്സൺ - ബെൽ
* ഡാൻ സ്റ്റീവൻസ് - ബീസ്റ്റ്
* ലൂക്ക് ഇവാൻസ് - ഗാസ്റ്റോൺ
* കെവിൻ ക്ലൈൻ - മോറിസ്
* ജോഷ് ഗാഡ് - ലെഫു
* ഇവാൻ മഗ്രിഗോർ - ലുമിയർ
* സ്റ്റാൻലി ടുച്ചി - മാസ്ട്രോ കാഡെൻസ
* ആഡ്ര മക്ഡൊണാൾഡ് - മാഡം ഡി ഗാർഡരോബോ
* ഗുഗു മംബത്ത-റോ - പ്ലുമേറ്റ്
* ഇയാൻ മക്ക്കെല്ലൻ - കോഗ്വോർത്ത്
* എമ്മ തോംപ്സൺ - മിസ്സിസ് പോട്ട്സ്
* ഹറ്റി മോറഹാൻ - അഗാത
* നഥാൻ മാക്ക് - ചിപ്പ്
* ആഡ്രിൻ ഷില്ലർ - മോൺസെയുർ ഡി ആർക്ക്
* ജെറാർഡ് ഹൊരാൻ - മോൺസെയുർ ജീൻ പോട്ട്സ്
* ഹെയ്ഡ് ഗ്വൈനേ - ക്ലോത്തിഡെ
* മൈക്കിൾ ജിബ്സൺ - ടാവേൺ കീപ്പർ
* റേ ഫിയേൺ - പെർ റോബർട്ട്
* ജോ റെയ്നീ - ബെല്ലെയുടെ അമ്മ
* ക്ലൈവ് റോവ് - ക്യുസിനിനിയർ
* ജിസ്മോ - ഫ്രൗ-ഫ്രൗ
* തോമസ് പാഡൻ - ഷാപു
* ടോം ടർണർ - രാജാവ്
* ഹാരിയറ്റ് ജോൺസ് - രാജ്ഞി
* ഡെയ്ൽ ബ്രാൺസ്റ്റൺ - വില്ലെനെവിൽ താമസിക്കുന്ന ബേക്കർ.
* ക്രിസ് ആന്ഡ്രൂ മെല്ലോ - ഹെഡ്മാസ്റ്റർ

## അംഗീകാരങ്ങൾ

## അവലംബം

## പുറമേക്കുള്ള കണ്ണികൾ

*
*
*
*
*

## കുറിപ്പുകൾ

വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
ദീപക് മിശ്ര

ഇന്ത്യയുടെ 45-ആമത് സുപ്രീം കോടതി ചീഫ് ജസ്റ്റിസാണ് **ദീപക് മിശ്ര** (ജനനം : 1953 ഒക്ടോബർ 3). ഒഡീഷക്കാരനായ ഇദ്ദേഹം പാട്ന, ഡൽഹി ഹൈക്കോടതികളിൽ ചീഫ് ജസ്റ്റിസായും സുപ്രീം കോടതിയിൽ ജഡ്ജിയായും സേവനമനുഷ്ഠിച്ചിട്ടുണ്ട്. സിനിമാ തീയറ്ററുകളിൽ ദേശീയ ഗാനാലാപനം നിർബന്ധമാക്കിയും നിർഭയ കേസിലെ പ്രതികൾക്കും മുംബൈ സ്ഫോടന പരമ്പര കേസിലെ പ്രതി യാക്കൂബ് മേമനും വധശിക്ഷ നൽകിയുമുള്ള ഉത്തരവുകളിലൂടെ ജനശ്രദ്ധ നേടി.

സുപ്രീം കോടതിയുടെ 44-ആമത് ചീഫ് ജസ്റ്റിസായിരുന്ന ജെ.എസ്. ഖേഹാർ സ്ഥാനമൊഴിഞ്ഞതോടെ ആ പദവിയിലേക്ക് മുതിർന്ന ജഡ്ജിയായ ദീപക് മിശ്രയെ പരിഗണിക്കുകയായിരുന്നു. 2017 ഓഗസ്റ്റ് 28-ന് ഇന്ത്യൻ രാഷ്ട്രപതി റാം നാഥ് ഗോവിന്ദിനു മുമ്പിൽ സത്യപ്രതിജ്ഞ ചെയ്ത് ചീഫ് ജസ്റ്റിസായി സ്ഥാനമേറ്റ ദീപക്ക് മിശ്ര 2018 ഒക്ടോബർ 2 വരെ ആ പദവിയിൽ തുടരും.

ഇന്ത്യയിൽ സുപ്രീം കോടതി ചീഫ് ജസ്റ്റിസാകുന്ന മൂന്നാമത്തെ ഒഡീഷക്കാരനാണ് ദീപക് മിശ്ര. ഇതിനുമുമ്പ് ഒഡീഷയിൽ നിന്നും രംഗനാഥ് മിശ്ര, ജി.ബി. പട്നായിക് എന്നിവർ ചീഫ് ജസ്റ്റിസ് പദവി വഹിച്ചിരുന്നു. രംഗനാഥ് മിശ്രയുടെ അനന്തരവൻ കൂടിയാണ് ദീപക് മിശ്ര.

## ഔദ്യോഗിക ജീവിതം
1977 ഫെബ്രുവരി 14-ന് അഭിഭാഷകനായി ജോലിയിൽ പ്രവേശിച്ച ദീപക് മിശ്ര  ഒഡീഷാ ഹൈക്കോടതിയിലും സർവീസ് ട്രൈബ്യൂണലിലും പരിശീലനം നേടി. 1996-ൽ ഒഡീഷാ ഹൈക്കോടതിയിൽ അഡീഷണൽ ജഡ്ജിയായി സ്ഥാനമേറ്റു. പിന്നീട് മധ്യപ്രദേശ് ഹൈക്കോടതിയിലേക്ക് സ്ഥലംമാറ്റം ലഭിക്കുകയും 1997 ഡിസംബർ 19-ന് അവിടെ സ്ഥിരം ജഡ്ജിയാവുകയും ചെയ്തു.

2009-ൽ പാട്ന ഹൈക്കോടതിയിലും 2010-ൽ ഡൽഹി ഹൈക്കോടതിയിലും ചീഫ് ജസ്റ്റിസായി. 2011 ഒക്ടോബർ 10-ന് സുപ്രീം കോടതിയിൽ ജഡ്ജിയായി നിയമിതനായി. ഏഴുവർഷത്തോളം ഈ പദവിയിൽ തുടർന്ന ദീപക് മിശ്ര 2017 ഓഗസ്റ്റ് 28-ന് സുപ്രീം കോടതിയുടെ 45-ആമത് ചീഫ് ജസ്റ്റിസായി സ്ഥാനമേറ്റു. 63-ആം വയസ്സിൽ സുപ്രീം കോടതി ചീഫ് ജസ്റ്റിസായ അദ്ദേഹം 13 മാസത്തോളം ആ പദവിയിൽ തുടരുകയും 2018 ഒക്ടോബർ 2-ന് വിരമിക്കുകയും ചെയ്യും.

## സുപ്രധാന വിധികൾ
വിവാദ ഉത്തരവുകളുടെ പേരിലാണ് ദീപക് മിശ്ര ജനശ്രദ്ധ നേടുന്നത്. 2016 നവംബർ 30-ന് സിനിമാ തീയറ്ററുകളിൽ ദേശീയ ഗാനം ആലപിക്കുന്നത് നിർബന്ധമാക്കിക്കൊണ്ടുള്ള ഉത്തരവ് പുറപ്പെടുവിച്ചത് വിവാദമായിരുന്നു.

1993-ലെ മുംബൈ സ്ഫോടന പരമ്പര കേസിലെ പ്രതി യാക്കൂബ് മേമന് ലഭിച്ച വധശിക്ഷ റദ്ദാക്കണമെന്ന്  ആവശ്യപ്പെടുന്ന ഹർജി പരിഗണിച്ചത് ദീപക് മിശ്ര അധ്യക്ഷനായ മൂന്നംഗ ബെഞ്ചായിരുന്നു. ശിക്ഷാവിധി നടപ്പാക്കുന്നതിന്റെ തലേദിവസം അർദ്ധരാത്രിയിലാണ് ഹർജി പരിഗണിച്ചത്. യാക്കൂബ് മേമന് വധശിക്ഷ വിധിച്ച ദീപക് മിശ്രയ്ക്കു പിന്നീട് വധഭീഷണി നേരിടേണ്ടി വന്നു.

ഏറെ വിവാദമായ നിർഭയ പീഡന കേസിലെ പ്രതികൾ വധശിക്ഷയല്ലാതെ മറ്റൊന്നും അർഹിക്കുന്നില്ലെന്ന് ദീപക് മിശ്ര അധ്യക്ഷനായ ബെഞ്ച് 2017 മേയ് 5-ന് പ്രഖ്യാപിച്ചു. എഫ്.ഐ.ആർ. രജിസ്റ്റർ ചെയ്ത് 24 മണിക്കൂറിനകം പോലീസ് വെബ്സൈറ്റിൽ അപ്ലോഡ് ചെയ്യണമെന്ന ഉത്തരവും വിവാദമായിരുന്നു. പ്രായപൂർത്തിയായവർ തമ്മിൽ ഉദയ സമ്മതത്തോടെയുള്ള സ്വവർഗ്ഗ രതി ക്രമിനൽ കുറ്റമല്ലാതാക്കിയത് ചിഫ്. ജസ്റ്റിസ് ദീപക് മിശ്ര അധ്യക്ഷനായ ബെഞ്ചിന്റെ സൂപ്രധാന വിധികളിലൊന്ന്. വിവാഹേതര ലൈംഗിക ബന്ധം ക്രിമിനൽ കുറ്റമായിക്കണ്ട് പുരുഷനെ മാത്രം ശിക്ഷിക്കുന്ന 158 വർഷം പഴക്കമുള്ള വകുപ്പ് റദ്ദാക്കിയത് ഇദ്ദേഹം ഉൾപ്പെട്ട ബെഞ്ചാണ്.ശബരിമലയിൽ സ്ത്രീ പ്രവേശനത്തിന് അനുമതി നൽകിയതും ഇദ്ദേഹമുൾപ്പെട്ട ബെഞ്ചായിരുന്നു.

## വിധിന്യായങ്ങൾ
നിർഭയ കേസിൽ പ്രതികൾക്ക് വധശിക്ഷ അംഗീകരിച്ച ബെഞ്ചിനെ നയിച്ചത് ദീപക് മിശ്രയായിരുന്നു."സ്ത്രീയുടെ ശരീരം അവളുടെ ദേവാലയമാണന്ന് അദ്ദേഹത്തിന്റെ വിധിന്യായത്തിൽ പ്രതിഫലിക്കുന്ന ചിന്തയാണ്.

## അവലംബം

വർഗ്ഗം:ഇന്ത്യയുടെ ചീഫ് ജസ്റ്റിസുമാർ
വർഗ്ഗം:1953-ൽ ജനിച്ചവർ
വർഗ്ഗം:ഒക്ടോബർ 3-ന് ജനിച്ചവർ
വർഗ്ഗം:ഒഡീഷയിൽ നിന്നുമുള്ളവർ
വിൻറേർസ്

**വിൻറേർസ്**, അമേരിക്കൻ ഐക്യനാടുകളിലെ വടക്കൻ കാലിഫോർണിയയിലെ യോലോ കൗണ്ടിയുടെ ഗ്രാമീണ പ്രദേശത്ത് പടിഞ്ഞാറൻ സക്രാമെൻറോ താഴ്വരയിൽ സ്ഥിതിചെയ്യുന്ന  ഒരു നഗരമാണ്. 2015 ജൂലൈ മാസത്തിലെ കണക്കനുസരിച്ച് ഈ നഗരത്തിലെ ജനസംഖ്യ 7,034 ആയിരുന്നു. സക്രാമെൻറോ-ആർഡൻ-ആർക്കേഡ്-യൂബ സിറ്റി, CA-NV കമ്പൈൻഡ് സ്റ്റാറ്റിസ്റ്റിക്കൽ ഏരിയയുടെ ഭാഗമാണ് ഈ നഗരം.

## ഭൂമിശാസ്ത്രം
പടിഞ്ഞാറൻ സാക്രമെൻറോ താഴ്വരയിൽ, പുട്ടാ ക്രീക്കിൽ വടക്കുകിഴക്കൻ വക്ക പർവതനിരകൾക്കു സമീപം  സ്ഥിതിചെയ്യുന്ന ഒരു ചെറിയ നഗരമാണ് വിൻറേർസ്. വക്കാവില്ലെ നഗരത്തിൽനിന്നും 11 മൈൽ (18 കിലോമീറ്റർ) ദൂരെ അന്തർസംസ്ഥാനപാത 505 ൽ ആണ് ഇതു സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
2018

ഗ്രിഗോറിയൻ കലണ്ടർ പ്രകാരം തിങ്കളാഴ്ച ആരംഭിക്കുന്ന ഒരു വർഷമാണ് **2018 (MMXVIII)**. ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2018 -ആമത്തെയും ഇരുപത്തൊന്നാം നൂറ്റാണ്ടിലെ പതിനെട്ടാമത്തെയും വർഷമാണിത്.

## പുതുവർഷാഘോഷങ്ങൾ

ലോകത്താദ്യം 2018-ലെ പുതുവർഷം എത്തിയത് സമോവ, ടോംഗ, കിരിബാസ് ദ്വീപുകളിലും ന്യൂസിലാന്റിലുമാണ്. ഏറ്റവും അവസാനം പുതുവർഷം എത്തിയത് അമേരിക്കൻ നിയന്ത്രണത്തിലുള്ള ബേക്കർ, ഹോളണ്ട് ദ്വീപുകളിലാണ്.

## പ്രധാന സംഭവങ്ങൾ

## 2018-ൽ മരിച്ചവർ
*സ്റ്റീഫൻ ഹോക്കിങ്

* :വർഗ്ഗം:2018-ൽ മരിച്ചവർ

## അവലംബം

## പുറംകണ്ണികൾ

വർഗ്ഗം:വർഷങ്ങൾ
വർഗ്ഗം:2018
വർഗ്ഗം:2010-കൾ
വർഗ്ഗം:കാലഗണന - അപൂർണ്ണലേഖനങ്ങൾ
വുഡ്‍ലെയ്ക്ക്

**വുഡ്‍ലെയ്ക്ക്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ടുലെയർ കൗണ്ടിയിൽ സാൻ ജോവാക്വിൻ താഴ്വരയിലുള്ള ഒരു നഗരമാണ്. 2000 ലെ സെൻസസിൽ 6,651 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 7,279 ആയി ഉയർന്നിരുന്നു.

## ഭൂമിശാസ്ത്രം
വുഡ്‍ലെയ്ക്ക് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ  (36.416435, -119.099544) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ചുള്ള ഈ നഗരത്തിൻറെ ആകെ  വിസ്തീർണ്ണം 2.8 ചതുരശ്ര മൈൽ (7.3 ചതുരശ്ര കിലോമീറ്റർ) ആണ്. ഇതിൽ 2.2 ചതുരശ്ര മൈൽ (5.7 ചതുരശ്ര കിലോീമീറ്റർ) പ്രദേശം കരഭൂമിയും ബാക്കി 0.5 ചതുരശ്രമൈൽ (1.3 ചതുരശ്ര കിലോീമറ്റർ) പ്രദേശം (18.69% ) ജലം ഉൾപ്പെട്ട പ്രദേശവുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഇഡിഎക്സ്

ഒരു ബൃഹത് ഓൺലൈൻ പഠന സേവന (മൂക്) ദാതാവാണു് **ഇഡിഎക്സ്** (edX). ലോകത്തെമ്പാടുമുള്ള വിദ്യാർത്ഥികൾക്കായി വിവിധ വിഷയങ്ങളിൽ ബിരുദ തലത്തിലുള്ള കോഴ്സുകൾ ഇഡിഎക്സ് സൗജന്യമായി നൽകുന്നു. മറ്റു മൂക് ദാതാക്കളിൽ നിന്നു വ്യത്യസ്തമായി ഒരു ഓപൺ സോഴ്സ് പ്ലാറ്റ്ഫോമാണു (ഓപൺ ഇഡിഎക്സ്) ഇഡിഎക്സ് ഉപയോഗിക്കുന്നതു്. മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി, ഹാർവാർഡ് സർവകലാശാല എന്നീ സ്ഥാപനങ്ങൾ ചേർന്ന് 2012ലാണു് ഇഡിഎക്സ് തുടങ്ങിയതു്. എഴുതപതിലധികം വിദ്യാഭ്യാസ സ്ഥാപനങ്ങൾ, ധാരാളം ലാഭേച്ഛയില്ലാത്ത സംഘടനകൾ, വിവിധ കോർപ്പറേഷനുകൾ എന്നിവ ഇഡിഎക്സുമായി ചേർന്ന് പ്രവർത്തിക്കുന്നുണ്ട്. 2016 ഡിസംബർ വരെയുള്ള കണക്കു പ്രകാരം, 1270 കോഴ്സുകളിലായി ഒരു കോടിയിലേറെ വിദ്യാർത്ഥികൾ ഇഡിഎക്സിൽ പഠിക്കുന്നുണ്ട്.

## ഓപൺ ഇഡിഎക്സ്
ഓൺലൈൻ പഠന സൗകര്യങ്ങൾ നൽകാൻ വേണ്ടി വിവിധ സ്ഥാപനങ്ങൾക്ക് ഉപയോഗിക്കാവുന്ന ഒരു പ്ലാറ്റ്ഫോമാണു ഓപൺ ഇഡിഎക്സ്. ഇഡിഎക്സിനായി വികസിപ്പിച്ചെടുത്ത ഈ പ്ലാറ്റ്ഫോം 2013 ജൂണിൽ ഓപൺ സോഴ്സ് ആയി ലഭ്യമാക്കി. പൈത്തൺ, ജാങ്കോ എന്നിവ ഉപയോഗിച്ച് തയ്യാറാക്കിയിരിക്കുന്ന ഓപൺ ഇഡിഎക്സിന്റെ സോഴ്സ് കോഡ് പുർണമായും ഗിറ്റ്ഹബ്ബിൽ ലഭ്യമാണു്.

## അവലംബം

## പുറംകണ്ണികൾ
*
വിക്കിഹൗ

**വിക്കിഹൗ** (wikiHow) എന്നാൽ how-to ലേഖനങ്ങൾ അടങ്ങിയ വിക്കി രൂപത്തിലുള്ള ഒരു ഓൺലൈൻ കമ്മ്യൂണിറ്റിയാണ്. ഈ വെബ്സൈറ്റിന്റെ ലക്‌ഷ്യം എന്നത് ലോകത്തിലെ എല്ലാവരെയും "എല്ലാ കാര്യങ്ങളും എങ്ങനെ ചെയ്യാം" എന്ന് പഠിപ്പിക്കുകയാണ്. 2005-ൽ ഇന്റർനെറ്റ് സംരംഭകനായ ജാക്ക് ഹെറിക്ക്  (Jack Herrick) ആണ് ഈ വെബ്സൈറ്റ് നിർമ്മിച്ചത്.  wikiHow ആസ്ഥാനം സ്ഥിതി ചെയ്യുന്നത് കാലിഫോർണിയയിലെ പാലോ ആൾട്ടോയിലാണ്.

വിക്കിഹൗ സാമൂഹ്യപരമായ ഒരു ദൗത്യത്തോടെ പ്രവർത്തിക്കുന്ന ഹൈബ്രിഡ് ഓർഗനൈസേഷനാണ്. വിക്കിഹൗ-ൽ ഇന്ന് 2.1 ദശലക്ഷത്തിലധികം രജിസ്റ്റർ ചെയ്ത ഉപയോക്താക്കളും 35.5 ദശലക്ഷം അദ്വിതീയ സന്ദർശകരും ഉണ്ട്. 2,12,000 -ൽ അധികം ലേഖനങ്ങൾക്കൊണ്ട് വിക്കിഹൗ ഇന്ന് സമ്പന്നമാണ്. wikiHow ന് സ്വന്തമായി iOS, Android പ്ലാറ്റഫോമുകളിൽ പ്രവർത്തിക്കുന്ന App ഉം ഉണ്ട്. ചുരുങ്ങിയത് 4 കുഞ്ഞുങ്ങളെങ്കിലും wikiHow ലേഖനങ്ങളുടെ സഹായത്താൽ അടിയന്തര സാഹചര്യങ്ങളിൽ പ്രസവിച്ചിട്ടുണ്ട്.

## ചരിത്രം
വിക്കിപീഡിയയിൽ നിന്ന് പ്രചോദനംക്കൊണ് ജാക്ക് ഹെറിക്ക് 2005-ൽ വിക്കിഹൗ സ്‌ഥാപിച്ചത്‌. ഇതിലേക്കുള്ള പ്രധാന ചെലവുകൾ വഹിച്ചത് ജോഷ് ഹന്ന ആയിരുന്നു. ട്രാവിസ് ഡറേയുൻ ഈ വെബ്സൈറ്റിന്റെ പല എഞ്ചിനീയറിംഗ് ജോലികളും നിർവഹിച്ചു. വിക്കിഹൗ-ന് മുൻപ് ജാക്ക് eHow എന്ന മറ്റൊരു വെബ്സൈറ്റിലായിരുന്നു പ്രവർത്തിച്ചിരുന്നത്. ട്രാവിസും ജാക്കും ചേർന്നുകൊണ്ട് ഓപ്പൺ സോഴ്സ് മീഡിയവിക്കി സോഫ്റ്റ്‌വേർ വിക്കിഹൗ-ന് വേണ്ടി പരിഷ്ക്കരിച്ചു. വിക്കിപീഡിയയുടെ നാലാം വാർഷികമായ January 15, 2005 ആണ് വിക്കിഹൗ ആരംഭിച്ചത്. 

### വളർച്ച
2015 ഏപ്രിൽ മാസത്തോടെ 100,000 പ്രതിദിന സന്ദർശകർ വിക്കിഹൗ-ന് ഉണ്ടായിരുന്നു. ജോഷ് ഹന്നയും ജാക്ക് ഹെറിക്കും eHow മറ്റൊരു സ്ഥാപനത്തിന് വിറ്റതോടെ wikiHow നുവേണ്ടി കൂടുതൽ ഫണ്ട് രൂപീകരിക്കാൻ അവർക്ക് സാധിച്ചു. ജൂൺ 2004 ൽ ലോകപ്രശസ്‌തമായ വെബ്സൈറ്റുകളിൽ 142 മത്തെ സ്ഥാനം wikiHow കൈവരിച്ചു. "How to French Kiss" എന്ന ലേഖനം ആദ്യമായി 1 ദശലക്ഷം പേർ വായിച്ച wikiHow ആർട്ടിക്കിൾ ആയിമാറി. ഏപ്രിൽ 2011 ൽ "How to Lose Weight Fast" എന്ന ലേഖനം 5 ദശലക്ഷം പേർ വായിച്ച ആദ്യ  wikiHow ലേഖനമായി. 130 അഡ്മിനുകളും 17 ബ്യൂറോക്രാറ്റുകളും wikiHow ന്  ഇന്നുണ്ട്.   അറബിക്, ചൈനീസ്, ചെക്ക്, ഡച്ച്, ഇംഗ്ലീഷ്, ഫ്രഞ്ച്, ജർമ്മൻ, ഹിന്ദി, ഇന്തോനേഷ്യൻ, ഇറ്റാലിയൻ, ജാപ്പനീസ്, കൊറിയൻ, പോർച്ചുഗീസ്, റഷ്യൻ, സ്പാനിഷ്, തായ്, വിയറ്റ്നാമീസ് എന്നിവ ഉൾപ്പെടെ 17 ഭാഷകളിൽ wikiHow ഇന്ന് ലഭ്യമാണ്.  

## പുരസ്കാരങ്ങൾ
* 2009 ൽ കമ്മ്യൂണിറ്റിയിലെ വെബ്ബി പുരസ്കാരം
* 2010 ൽ *The Guardian* ഉം  Nesta ഉം ചേർന്ന് സംഘടിപ്പിച്ച ഓപ്പൺ ഇന്നോവേഷൻ മത്സരത്തിൽ കോ-ക്രിയേഷൻ അവാർഡ്.
കൂടാതെ, 2008-ൽ ഓപ്പൺ വെബ് അവാർഡുകളിൽ ഏറ്റവും മികച്ച വിക്കി runner-up ആയി Mashable  വിക്കിഹൗ- നെ തിരഞ്ഞെടുത്തു.
കാംബോജി (ചലച്ചിത്രം)

വിനോദ് മങ്കര സംവിധാനം ചെയ്ത് 2017ൽ പുറത്തിറങ്ങിയ മലയാള ചലച്ചിത്രമാണ് **കാംബോജി**. വിനീത്, ലക്ഷ്മി ഗോപാലസ്വാമി എന്നിവർ കേന്ദ്ര കഥാപാത്രങ്ങളെ അവതരിപ്പിച്ച ഈ ചിത്രത്തിന്റെ സംഗീത സംവിധാനം നിർവഹിച്ചത് എം. ജയചന്ദ്രനാണ്. ഓ.എൻ വി കുറുപ്പ് ഗാനരചന നിർവഹിച്ച ഒടുവിലത്തെ ചിത്രം എന്ന പ്രത്യേകതയും ഈ ചിത്രത്തിനുണ്ട്.  പ്രസിദ്ധ കൂടിയാട്ടം കലാകാരൻ ശിവൻ നമ്പൂതിരി മിഴാവ് കലാകാരൻ കലാമണ്ഡലം ഈശ്വരനുണ്ണി എന്നിവരും ഈ ചിത്രത്തിൽ അഭിനയിക്കുന്നു.  

## താരനിര

## സംഗീതം
ഒ.എൻ.വി. കുറുപ്പ് ഗാനരചന നിർവഹിച്ച അവസാനത്തെ ചലച്ചിത്രമാണ് കാംബോജി. 

*വരികൾ: ഒ.എൻ.വി. കുറുപ്പ്, വിനോദ് മങ്കര, ഗോപാലകൃഷ്ണ ഭാരതി
*ഈണം:  എം. ജയചന്ദ്രൻ 

## പുരസ്കാരങ്ങൾ
### [[കേരളസംസ്ഥാന ചലച്ചിത്രപുരസ്കാരം 2016|കേരളസംസ്ഥാന ചലച്ചിത്ര പുരസ്കാരം 2016]]
*മികച്ച ഗാന രചയിതാവ് - ഒ.എൻ.വി. കുറുപ്പ്
*മികച്ച സംഗീത സംവിധായകൻ - എം. ജയചന്ദ്രൻ
*മികച്ച പിന്നണി ഗായിക - കെ.എസ്. ചിത്ര
*മികച്ച നൃത്തസംവിധാനം - വിനീത്

## കുറിപ്പുകൾ
*ഈ ചിത്രത്തിലെ  നടവാതിൽ , ശ്രുതി ചേരുമോ , ചെന്താർ നേർമുഖീ എന്നീ മൂന്നു ഗാനങ്ങൾ അന്തരിച്ച കവി ഒ എൻ വി രചിച്ചവയാണ്. ഒ എൻ വി  അവസാനമായി ഗാനരചന നിർവഹിച്ച ചലച്ചിത്രം.
* ഈ ഗാനങ്ങൾക്ക് പക്കമേളമൊരുക്കിയത് രാജേഷ് വൈദ്യ (വീണ) എംബാർ കണ്ണൻ, ചെന്നൈ സ്ട്രിംഗ് ഗ്രൂപ്പ്‌  (വയലിൻ) ഗണപതി (മൃദംഗം) തൃപ്പുണിത്തുറ കൃഷ്ണദാസ്‌ (ഇടയ്ക്ക) കമല അഗർ (ഫ്ലുട്ട്) കിഷോർ (സിത്താർ)  രഞ്ജിത്ത്, ശ്രുതി (തബല) 
*കഥകളിയും മോഹിനിയാട്ടത്തെയും കോർത്തിണക്കി അതിലൂടെ ഒരു പ്രണയകഥ പറയുകയാണ്‌ ഈ ചിത്രത്തിന്റെ സംവിധായകൻ ശ്രീ വിനോദ് മങ്കര. ഒരു യഥാർത്ഥ സംഭവത്തെ ആസ്പദമാകിയാണ് അദ്ദേഹം ഈ ചിത്രം അണിയിചൊരുക്കുന്നത്ക്കുന്നത്. 
*മലയാള സിനിമയുടെ ഭാഗ്യ ലൊക്കേഷൻ ആയ ഒറ്റപ്പാലം വരിക്കാശ്ശേരി മനയിൽ ആയിരുന്നു ഈ ചിത്രത്തിന്റെ ചിത്രീകരണം.
*2016 ഡിസംബർ 15 ന് ചിത്രം റിലീസ് ചെയ്യാനിരിക്കേ അനിശ്ചിതമായ സിനിമ സമരം മൂലം റിലീസ് 2017 ലേക്ക് മാറുകയുണ്ടായി

## അവലംബം

## പുറം കണ്ണികൾ
*
* 
*  

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. ജയചന്ദ്രൻ ഈണം പകർന്ന ഗാനങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
ഗോപാലകൃഷ്ണ ഭാരതി

കർണ്ണാടക സംഗീതത്തിലെ വാഗ്ഗേയകാരനും തമിഴ് കവിയുമായിരുന്നു **ഗോപാലകൃഷ്ണ ഭാരതി** (1810-1896). ത്യാഗരാജ സ്വാമികളുടെ സമകാലീനനായിരുന്നു ഗോപാലകൃഷ്ണ ഭാരതി. ‌
## ജീവിതരേഖ
നാഗപട്ടണത്തിനു സമീപത്തുള്ള നരിമണത്ത് ജനിച്ചു. പിതാവ് സംസ്കൃത പണ്ഡിതനും വീണ വാദകനുമായിരുന്നു. ഗോവിന്ദ യതി, രാംദാസ് എന്നിവരിൽ നിന്നും സംഗീതം അഭ്യസിച്ചിരുന്നു. 
## സംഗീത കൃതികൾ
അദ്വൈത എന്ന ആശയത്തെ അടിസ്ഥാനമാക്കിയുള്ളതാണ് ഗോപാലകൃഷ്ണ ഭാരതി രചിച്ച സംഗീത കൃതികൾ.

## നന്ദനാർ ചരിത്രം
നന്ദനാർ എന്ന ഭക്തകവിയുടെ ജീവിതത്തെ ആസ്പദമാക്കി ഗോപാലകൃഷ്ണ ഭാരതി രചിച്ച കഥാപ്രസംഗമാണ് നന്ദനാർ ചരിത്രം. തമിഴ് ഭാഷയിലുള്ള ആദ്യകാല കഥാപ്രസംഗങ്ങളിലൊന്നാണ് ഇത്. ഈ കഥയെ പുസ്തക രൂപത്തിലും പുറത്തിറക്കിയിട്ടുണ്ട്. 
## അവലംബം

## പുറം കണ്ണികൾ
* Carnatica.net
* Carnatic Music Krithi Audio Archive: http://www.ecse.rpi.edu/Homepages/shivkuma/music/index.html 
* Carnatic music notation for few Tamil, Telugu, English songs at VK's website: http://www.keylessonline.com/
* Palem Gopalakrishna Carnatic music section with notations for Telugu songs: http://gopalakrishna.palem.in/music.html
* CFugue C++ API for Carnatic Music Programming: http://gopalakrishna.palem.in/CFugue.html
* CarMusTy Carnatic Music Typesetting Environment: http://gopalakrishna.palem.in/CarMusTy.html
* Carnatic music notation page links at Musically Urs's website: http://www.angelfire.com/musicals/musically_urs/notation_link.html

വർഗ്ഗം:ഗോപാലകൃഷ്ണ ഭാരതി ചിട്ടപ്പെടുത്തിയ കൃതികൾ
രംഗനാഥ് മിശ്ര

ഇന്ത്യയുടെ 21-ആമത് സുപ്രീം കോടതി ചീഫ് ജസ്റ്റിസാണ് **രംഗനാഥ് മിശ്ര** (1926 നവംബർ 25 - 2012 സെപ്റ്റംബർ 13). ഒഡീഷാ ഹൈക്കോടതിയിൽ ചീഫ് ജസ്റ്റിസായിരുന്ന ഇദ്ദേഹം 1983-ൽ സുപ്രീം കോടതി ജഡ്ജിയായി നിയമിതനായി. 1990 സെപ്റ്റംബർ 25 മുതൽ 1991 നവംബർ 24 വരെ സുപ്രീം കോടതി ചീഫ് ജസ്റ്റിസായി സേവനമനുഷ്ഠിച്ചു.

1993-ൽ രൂപീകരിച്ച ദേശീയ മനുഷ്യാവകാശ കമ്മീഷന്റെ ആദ്യ ചെയർമാനായിരുന്നു ഇദ്ദേഹം. 1998 - 2004 കാലഘട്ടത്തിൽ കോൺഗ്രസിനെ പ്രതിനിധീകരിച്ച് രാജ്യസഭാംഗമായും പ്രവർത്തിച്ചിരുന്നു.

## കുടുംബം
1926 നവംബർ 25-ന് ഒഡീഷയിലെ ബാണാപൂരിൽ ഒരു ബ്രാഹ്മണ കുടുംബത്തിലാണ് രംഗനാഥ് മിശ്രയുടെ ജനനം. അദ്ദഹത്തിന്റെ പിതാവ് ഗോദാവരിഷ് മിശ്ര ഒരു സാഹിത്യകാരനും കോൺഗ്രസ് പ്രവർത്തകനുമായിരുന്നു. 1941-ൽ ബ്രിട്ടീഷ് ഭരണകാലത്ത് ഒഡീഷയുടെ വിദ്യാഭ്യാസ വകുപ്പ് മന്ത്രിയായിരുന്ന ഗോദാവരിഷ് മിശ്ര ഉത്കൽ സർവകലാശാലയുടെ രൂപീകരണത്തിൽ പ്രധാന പങ്കുവഹിച്ചിട്ടുണ്ട്.

ഗോദാവരിഷ് മിശ്രയുടെ മൂന്ന് മക്കളിൽ ഏറ്റവും ഇളയകുട്ടിയായിരുന്നു രംഗനാഥ് മിശ്ര. രംഗനാഥിന്റെ സഹോദരന്മാരായ ലോകനാഥ് മിശ്രയും രഘുനാഥ് മിശ്രയും രാഷ്ട്രീയപ്രവർത്തകരായിരുന്നു.

## പഠനം
ബാണാപ്പൂർ ഹൈസ്കൂളിലും പി.എം. അക്കാദമിയിലും പ്രാഥമിക വിദ്യാഭ്യാസം നേടിയ രംഗനാഥ് മിശ്ര പിന്നീട് റാവെൻഷാ കോളേജിലും അലഹബാദ് സർവകലാശാലയിലും ഉപരിപഠനത്തിനായി ചേർന്നു. പഠനം പൂർത്തിയാക്കിയ ശേഷം സ്വന്തം സമുദായാംഗമായിരുന്ന സുമിത്ര മിശ്രയെ വിവാഹം കഴിച്ചു. ഇരുവരുടെയും പുത്രൻ ദേവാനന്ദ മിശ്ര ഒഡീഷാ ഹൈക്കോടതിയിലും സുപ്രീം കോടതിയിലും അഭിഭാഷകനായിരുന്നു. 2009-ൽ തന്റെ 59-ആം വയസ്സിൽ ദേവാനന്ദ മിശ്ര മരണമടഞ്ഞത് മാതാപിതാക്കളെ ദുഃഖത്തിലാക്കി.

## ഔദ്യോഗിക ജീവിതം
1950 സെപ്റ്റംബർ 18-ന് ഒഡീഷാ ഹൈക്കോടതിയിൽ അഭിഭാഷകനായി ജോലിയിൽ പ്രവേശിച്ച രംഗനാഥ് മിശ്ര 1969 വരെ അവിടെ പരിശീലനം തുടർന്നു. ഒഡീഷാ ഹൈക്കോടതിയിൽ പിന്നീട് സ്ഥിരം ജഡ്ജിയായി. 1980 നവംബർ 6 മുതൽ 1981 ജനുവരി 16 വരെ ഒഡീഷാ ഹൈക്കോടതിയിൽ ആക്ടിങ് ചീഫ് ജസ്റ്റിസായും അതിനുശേഷം സ്ഥിരം ചീഫ് ജസ്റ്റിസായും പ്രവർത്തിച്ചു.

1983-ൽ സുപ്രീം കോടതി ജഡ്ജിയായി. 1990 സെപ്റ്റംബർ 25-ന് സുപ്രീം കോടതി ചീഫ് ജസ്റ്റിസായി സ്ഥാനമേറ്റ രംഗനാഥ് മിശ്ര 1991 നവംബർ 24 വരെ ആ പദവിയിൽ തുടർന്നു.

1992 മുതൽ ഓൾ ഇന്ത്യാ ബോയ്സ് സ്കൗട്ട്സ് അസോസിയേഷന്റെ ചീഫ് സ്കൗട്ടായി പ്രവർത്തിച്ചു. 1993 ഒക്ടോബർ 12-ന് ദേശീയ മനുഷ്യാവകാശ കമ്മീഷൻ രൂപീകരിച്ചപ്പോൾ രംഗനാഥ് മിശ്രയെയാണ് ആദ്യ ചെയർമാനായി നിയമിച്ചത്. 1998 മുതൽ 2004 വരെ കോൺഗ്രസിനെ പ്രതിനിധീകരിച്ച് രാജ്യസഭാംഗമായി പ്രവർത്തിച്ചു.

## മരണം
ദീർഘകാലത്തെ അസുഖത്തെ തുടർന്ന് 2012 സെപ്റ്റംബർ 13-ന് രംഗനാഥ് മിശ്ര അന്തരിച്ചു. സുപ്രീം കോടതിയുടെ 45-ആമത് ചീഫ് ജസ്റ്റിസായിരുന്ന ദീപക് മിശ്ര ഇദ്ദേഹത്തിന്റെ അനന്തരവനാണ്.

## അവലംബം

## പുറംകണ്ണികൾ
* Supreme Court of India: Hon'ble Mr. Justice Raganath Misra.
*http://www.thehindu.com/news/national/article3893788.ece

വർഗ്ഗം:ഇന്ത്യയുടെ ചീഫ് ജസ്റ്റിസുമാർ
വർഗ്ഗം:1926-ൽ ജനിച്ചവർ
വർഗ്ഗം:നവംബർ 25-ന് ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:സെപ്റ്റംബർ 13-ന് മരിച്ചവർ
വർഗ്ഗം:ഒഡീഷയിൽ നിന്നുമുള്ളവർ
ആദിതാളം

കർണ്ണാടക സംഗീതത്തിൽ ഇന്ന് പ്രചാരത്തിലിരിക്കുന്ന താളങ്ങളിൽ ഒന്നാണ് **ആദിതാളം** അഥവാ **ചതുരശ്രജാതി ത്രിപുടതാളം**. കർണ്ണാടക സംഗീതത്തിൽ ഏറ്റവും അധികം ഉപയോഗിക്കപ്പെടുന്ന താളമാണിത്. കർണ്ണാടക സംഗീതം അഭ്യസിച്ചു തുടങ്ങുന്നത് ആദിതാളത്തിലാണ്. ഇതിനാലാണ് 'ആദിതാളം' എന്ന പേര് ഇതിന് വന്നത്.
## ഘടന
എട്ട് അക്ഷരങ്ങളും നാല് അക്ഷരകാലവുമുള്ള താളമാണ് ആദിതാളം.

## അവലംബം

## പുറം കണ്ണികൾ
* T.N.Chitra's information on Adi Tala on the Indian Heritage website

വർഗ്ഗം:കർണ്ണാടകസംഗീതം
സാൽസെറ്റ് ദ്വീപ്

ഇന്ത്യയുടെ പടിഞ്ഞാറേ തീരത്ത് മഹാരാഷ്ട്ര സംസ്ഥാനത്ത് അറബിക്കടലിലായി സ്ഥിതി ചെയ്യുന്ന ദ്വീപാണ് **സാൽസെറ്റ് ദ്വീപ്**. മുംബൈ, താനെ എന്നീ വൻ നഗരങ്ങൾ ഈ ദ്വീപിലാണ്. ലോകത്തിലെ ഏറ്റവും ജനസാന്ദ്രതയേറിയ ദ്വീപുകളിലൊന്നാണ് സാൽസെറ്റ് ദ്വീപ്. ഏകദേശം 619 ചതുരശ്രകിലോമീറ്റർ വിസ്തീർണ്ണമുള്ള ഈ ദ്വീപിൽ 15.1 ദശലക്ഷം ആളുകൾ വസിക്കുന്നു.

## സ്ഥാനം
വടക്ക് ദിക്കിൽ വസായ് ഉൾക്കടൽ, വടക്കു കിഴക്ക് ഭാഗത്ത് ഉല്ലാസ് നദി, കിഴക്ക് ഭാഗത്ത് മുംബൈ തുറമുഖവും താനെ ഉൾക്കടലും, തെക്ക് ഭാഗത്തും പടിഞ്ഞാറ് ഭാഗത്തും അറബിക്കടൽ എന്നിവയാൽ ചുറ്റപ്പെട്ടിരിക്കുന്നു. ബോംബേ നഗരവികസനത്തിന്റെ ഭാഗമായി ഏഴു ദ്വീപുകൾ സംയോജിപ്പിച്ചുണ്ടാക്കിയ പ്രദേശം സാൽസെറ്റ് ദ്വീപിന്റെ തെക്കേ മുനമ്പായി നിലകൊള്ളുന്നു.

പണ്ട് സാൽസെറ്റ് ദ്വീപിന്റെ തെക്കുകിഴക്കായി സ്ഥിതിചെയ്തിരുന്ന ട്രോംബേ ദ്വീപും ചതുപ്പുകൾ നികത്തിയതിന്റെ ഫലമായി ഇന്ന് ഇതിനോട് കൂട്ടിച്ചേർക്കപ്പെട്ടിരിക്കുന്നു. 

മീരാ-ഭയന്തർ ഉപനഗരം ഇതിന്റെ വടക്ക് പടിഞ്ഞാറേ മൂലയിൽ സ്ഥിതി ചെയ്യുന്നു. സഞ്ജയ് ഗാന്ധി ദേശീയോദ്യാനം സാൽസെറ്റ് ദ്വീപിലാണ്. മുംബൈ സിറ്റി, മുംബൈ സബർബൻ, താനെ എന്നീ മൂന്ന് ജില്ലകളിലാണ് സാൽസെറ്റ് ദ്വീപിലെ വിവിധപ്രദേശങ്ങൾ.

## അവലംബം

വർഗ്ഗം:മഹാരാഷ്ട്ര
വർഗ്ഗം:മുംബൈ
വർഗ്ഗം:ഇന്ത്യയിലെ ദ്വീപുകൾ
വർഗ്ഗം:മുംബൈയിലെ ദ്വീപുകൾ
വർഗ്ഗം:മുൻകാല പോർച്ചുഗീസ് കോളനികൾ
ജംഷഡ്പൂർ എഫ് സി

ഇന്ത്യൻ സൂപ്പർ ലീഗിൽ ജാർഖണ്ഡിലെ ജംഷഡ്പൂർ നഗരത്തെ പ്രധിനിധീകരിക്കുന്ന ഫുട്ബോൾ ക്ലബ്ബാണ് ജംഷഡ്പൂർ എഫ് സി. 
## ചരിത്രം
2015 മേയ് 25ന് ബെംഗളൂരു എഫ്.സി, ജംഷഡ്പൂർ എഫ് സി എന്നീ രണ്ട് ടീമുകൾ കൂടി ഇന്ത്യൻ സൂപ്പർ ലീഗിൽ പങ്കെടുക്കുമെന്ന് ഇന്ത്യൻ സൂപ്പർ ലീഗിന്റെ സംഘാടകർ പ്രഖ്യാപിച്ചു. 2017 ജൂലൈ 14ന്  സ്റ്റീവ് കോപ്പലായിരിക്കും ടീമിന്റെ മുഖ്യ പരിശീലകനെന്ന് ടീമിന്റെ ഉടമസ്ഥർ അറിയിച്ചു. 
## ടീം അംഗങ്ങൾ

## മത്സരഫലങ്ങൾ
### സീസൺ

### പരിശീലകൻ

## അവലംബം

## പുറം കണ്ണികൾ
* 
* Jamshedpur FC  at the Indian Super League official website

വർഗ്ഗം:ഇന്ത്യൻ സൂപ്പർ ലീഗ് ടീമുകൾ
കാൽസ്യം കാർബൈഡ്

ഒരു രാസസംയുക്തമാണ് **കാൽസ്യം കാർബൈഡ്** (ഇംഗ്ലീഷ്: calcium carbide); തന്മാത്രാസൂത്രം CaC2. കാൽത്സ്യം സൈനാമൈഡ് , അസറ്റ്‌ലീൻ എന്നീ രാസപദാർത്ഥങ്ങളുടെ നിർമ്മാണത്തിന് വാണിജ്യപരമായി ഉപയോഗിക്കുന്ന സംയുക്തമാണ് ഇത്.
കാർബൈഡ് വിളക്കിനുള്ള അസറ്റിലീൻ ഉണ്ടാക്കുന്നത് കാൽസ്യം കാർബൈഡ് ജലവുമായി ചേർത്ത് രാസപ്രവർത്തനം നടത്തിയിട്ടാണ്.

## സ്വഭാവം

ശുദ്ധമായ കാൽസ്യം കാർബൈഡ് നിറമില്ലാത്ത പദാർത്ഥമാണ്. എന്നാൽ വ്യാവസായികമായി ഉപയോഗിക്കുന്നതിന് തവിട്ട് നിറമേ ഇളം കറുപ്പോ ഉണ്ടായിരിക്കും. ഇവയിൽ 80-85%   കാൽസ്യംകാർബൈഡ് അടങ്ങിയിരിക്കുന്നു. ബാക്കി ഭാഗം കാൽസ്യം ഓക്സൈഡ്, കാൽസ്യം ഫോസ്ഫൈഡ്, കാൽസ്യം സൾഫൈഡ്, കാൽസ്യം നൈട്രൈഡ്, സിലിക്കൺ കാർബൈഡ് തുടങ്ങിയ സംയുക്തങ്ങൾ അടങ്ങിയിരിക്കും. ഈർപ്പത്തിന്റെ സാന്നിദ്ധ്യത്തിൽ കാൽസ്യം കാർബൈഡ് വെളുത്തുള്ളി ഗന്ധം പുറപ്പെടുവിക്കുന്നു.

## നിർമ്മാണം
നീറ്റുകക്കയും കരിയും ചേർന്ന മിശിതം ഒരു ഇലക്ട്രിക് ആർക് ചൂളയിൽ രാസപ്രവർത്തനം നടത്തിയാണ് കാൽസ്യം കാർബൈഡ് നിർമ്മിക്കുന്നത്. 
:CaO + 3 C → CaC2 + CO

1892-ൽ ടി. എൽ. വിൽസൺ , എച്ച്. മോയ്സ്സൻ എന്നിവർ ഏതാണ്ട് ഒരേ സമയത്ത് സ്വതന്ത്രമായി ഈ മാർഗ്ഗം കണ്ടുപിടിച്ച അന്നു മുതൽ ഇതേ പ്രക്രിയയിലൂടെയാണ് കാൽസ്യം കാർബൈഡ് നിർമ്മാണം നടത്തുന്നത്. 
ഇന്ധനത്തിന്റെ സാധാരണ ജ്വലനത്തിലൂടെ 2200 ഡിഗ്രി സെന്റി ഗ്രേഡ് താപനില എത്താനാവില്ല എന്നതിനാലാണ് ഗ്രാഫൈറ്റ് ഇലക്ടോഡുകൾ ഉപയോഗിച്ച് ഇലക്ട്രിക് ആർക്ക് ചൂളയിൽ രാസപ്രവർത്തനം നടത്തുന്നത്.

## ഘടന

ശുദ്ധമായ കാൽസ്യം കാർബൈഡ് ഖര രൂപത്തിലാണ് ലഭിക്കുന്നത്. സാധാരണ താപനിലയിൽ ഇതിന് C22 ഘടകങ്ങൾ സമാന്തരമായി ചേർന്ന ഹാലൈറ്റ് (Rock Salt) ഘടനയാണ് ഉള്ളത്.

## ഉപയോഗം

### അസറ്റിലീൻ നിർമ്മാണത്തിന്

കാൽസ്യം കാർബൈഡ് ജലവുമായി പ്രവർത്തിപ്പിച്ച് അസറ്റിലിൻ നിർമ്മിക്കുന്നു. ഫ്രഡറിക് വോളർ 1862 ലാണ് ഈ മാർഗ്ഗം കണ്ടെത്തിയത്.
:CaC2 + 2 H2O → C2H2 + Ca(OH)2

എന്നാൽ, ഉന്നതോഷ്മാവിൽ കാൽസ്യം കാർബൈഡ് നീരാവിയുമായി പ്രവർത്തിച്ച് കാൽസ്യം കാർബണേറ്റ്, കാർബൺ ഡയോക്സൈഡ്, ഹൈഡ്രജൻ എന്നിവയുണ്ടാകുന്നു.

### കാൽസ്യം സൈനാമൈഡ് നിർമ്മാണം
കാൽസ്യം കാർബൈഡ് ഉന്നതോഷ്മാവിൽ നൈട്രജനുമായി ചേർന്ന് കാൽസ്യം സൈനാമൈഡ്  ഉണ്ടാവുന്നു.
:CaC2 + N2 → CaCN2 + C

നൈട്രോളിം എന്ന വ്യാവസായിക നാമത്തിൽ അറിയപ്പെടുന്ന കാൽസ്യം സൈനാമൈഡ് ഒരു രാസവളമായി ഉപയോഗിക്കുന്നു.

### കാർബൈഡ് വിളക്ക്

വാഹനങ്ങളുടെ ഹെഡ് ലൈറ്റായി മുൻകാലങ്ങളിൽ കാർബൈഡ് വിളക്കുകൾ ഉപയോഗിച്ചിരുന്നു. കൂടാതെ,  വീടുകളിലും ഖനികളിലും രാത്രികാല മൃഗവേട്ടയിലും ഉപയോഗിച്ചിരുന്ന കാർബൈഡ് വിളക്കുകൾ പ്രകാശിപ്പിക്കുന്നതിന് കാൽസ്യം കാർബൈഡ് ഉപയോഗിച്ചിരുന്നു. മീഥേൻ വാതകമില്ലാത്ത ഖനികളിൽ ഇപ്പോഴും ഇത്തരം വിളക്കുകൾ ഉപയോഗിച്ച് വരുന്നുണ്ട്. എങ്കിലും സൗകര്യപ്രദമായ ഇലക്ട്രിക് വിളക്കുകളുടെ വരവോടെ കാർബൈഡ് വിളക്കുകളുടെ ഉപയോഗം കുറഞ്ഞു വരുന്നുണ്ട്.

### പഴം വിപണിയിൽ

പഴങ്ങൾ കൃത്രിമമായി പഴുപ്പിക്കുന്നതിന് കാർബൈഡ് വ്യാപകമായി ഉപയോഗിക്കപ്പെടുന്നുണ്ട്. പഴുക്കലിന് സഹായിക്കുന്ന അസറ്റിലീൻ ഉൽപാദിപ്പിക്കുന്നതിനാണ് കാർബൈഡ് ചേർക്കുന്നത്. പഴങ്ങൾക്ക് മുകളിൽ കാർബൈഡ് വിതറിയ ശേഷം വെള്ളം തളിക്കുന്നു. രാസപ്രവർത്തന ഫലമായുണ്ടാകുന്ന അസറ്റിലീൻ പാകമാകാത്ത കായകളെപ്പോലും പഴുപ്പിക്കുന്നു.
കാൽസ്യം കാർബൈഡ് ഉപയോഗിച്ച് കൃത്രിമമായി  പഴുപ്പിക്കുന്ന പഴങ്ങൾ കഴിക്കുന്നത്  ആരോഗ്യപ്രശ്നങ്ങൾ സൃഷ്ടിക്കുന്നതായി പഠനങ്ങൾ തെളിയിച്ചിട്ടുണ്ട്. അതിനാൽ, ഇന്ത്യ ഉൾപ്പെടെയുള്ള നിരവധി രാജ്യങ്ങളിൽ ഇത് ക്രിമിനൽ കുറ്റമായിട്ടാണ് കാണുന്നത്, .

## അവലംബം

## പുറംകണ്ണികൾ
* Calcium Carbide & Acetylene at *The Periodic Table of Videos* (University of Nottingham)
* Calcium Carbide Manufacturing
* 2008 Material Safety Data Sheet 

വർഗ്ഗം:ആൽക്കലൈൻ എർത്ത് ലോഹങ്ങൾ
വർഗ്ഗം:കാൽസ്യം സംയുക്തങ്ങൾ
സാഗാ-220

ഇന്ത്യൻ സ്പേസ് റിസർച്ച് ഓർഗനൈസേഷൻ (ഐ.എസ്.ആർ.ഓ.) വികസിപ്പിച്ചെടുത്ത ഒരു സൂപ്പർ കമ്പ്യൂട്ടറാണ് **സാഗാ-220** (*സൂപ്പർ കമ്പ്യൂട്ടർ ഫോർ എയ്റോസ്പേസ് വിത്ത് ജി.പി.യു. ആർക്കിടെക്ചർ - 220 ടെറാഫ്ലോപ്സ്*).) 2011 മേയ് 2-ന് ഐ.എസ്.ആർ.ഓ. ചെയർമാൻ ഡോ. കെ. രാധാകൃഷ്ണനാണ് ഇതിന്റെ സ്വിച്ച് ഓൺ കർമ്മം നിർവ്വഹിച്ചത്. അന്നുവരെ ഇന്ത്യയിൽ നിർമ്മിച്ചിട്ടുണ്ടായിരുന്ന സൂപ്പർ കമ്പ്യൂട്ടറുകളെക്കാൾ വേഗത ഇതിനുണ്ടായിരുന്നു. പരമാവധി 220 ടെറാഫ്ലോപ്സ് വേഗത വരെ കൈവരിക്കുവാൻ ഇതിനു സാധിക്കും. 2012 ജൂണിലെ കണക്കുപ്രകാരം ലോകത്ത് ഏറ്റവും വേഗം കൂടിയ 500 സൂപ്പർ കമ്പ്യൂട്ടറുകളിൽ 86-ആം സ്ഥാനം സാഗാ-220-നായിരുന്നുവെങ്കിലും 2015 ജൂലൈയിൽ 422-ആം സ്ഥാനത്തായി.

ചെലവു കുറഞ്ഞതും വൈദ്യുതിയിൽ പ്രവർത്തിക്കുന്നതും പരിസ്ഥിതിസൗഹാർദ്ദവുമായ വസ്തുക്കൾ ഉപയോഗിച്ചാണ് സാഗ-220 നിർമ്മിച്ചിരിക്കുന്നത്. ഇതിൽ ഹാർഡ്‌വെയർ ഘടകങ്ങളോടൊപ്പം ഓപ്പൺ സോഴ്സ് സോഫ്റ്റ്‌വെയറും ഉപയോഗിച്ചിട്ടുണ്ട്. 150 വാട്ട് വൈദ്യുതി ഉപയോഗിച്ചു പ്രവർത്തിക്കുന്ന സാഗാ 220-യുടെ നിർമ്മാണച്ചെലവ് 14 കോടി രൂപയായിരുന്നു.

തിരുവനന്തപുരത്തെ വിക്രം സാരാഭായ് സ്പേസ് സെന്ററിന്റെ ഭാഗമായ സതീഷ് ധവാൻ സൂപ്പർ കമ്പ്യൂട്ടിംഗ് ഫെസിലിറ്റിയിലാണ് ഇത് സൂക്ഷിച്ചിരിക്കുന്നത്. എയ്റോനോട്ടിക്സ് മേഖലയിലെ സങ്കീർണ്ണമായ പ്രശ്നങ്ങൾക്ക് ഉത്തരം കണ്ടെത്തുവാനായി ഇതിനെ ഉപയോഗിക്കുന്നുണ്ട്. സാഗ 220 ഉപയോഗിച്ച് ഭാവിയിൽ വിക്ഷേപണ വാഹനങ്ങൾ രൂപകൽപ്പന ചെയ്യുവാനും പദ്ധതിയുണ്ട്.

## അവലംബം

വർഗ്ഗം:സൂപ്പർ കമ്പ്യൂട്ടറുകൾ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷൻ
ഡെസ്പാസിറ്റോ

പ്യൂർട്ടോ റിക്കാൻ പാട്ടുകാരനായ ലൂയിസ് ഫോൺസി, ഡാഡി യാങ്കി എന്നിവർ ചേർന്നു പാടിയ ഒരു സ്പാനിഷ് ഗാനമാണ് **ഡെസ്പാസിറ്റോ** (Despacito:പതുക്കെ). 2017 ജനുവരി 12-ന് യൂണിവേഴ്സൽ മ്യൂസിക് ലാറ്റിൻ എന്റർടെയിൻമെന്റാണ് ഈ ഗാനം പുറത്തിറക്കിയത്.  പ്യൂർട്ടോ റിക്കോയിലെ ലാ പെർലയിൽ വച്ചാണ് ഇത് ചിത്രീകരിച്ചിരിക്കുന്നത്. ഫോൺസി, എറിക ഈൻഡർ, ഡാഡി യാങ്കി എന്നിവരാണ് ഈ ഗാനം രചിച്ചത്. ജസ്റ്റിൻ ബീബർ പാടിയ  ഇംഗ്ലീഷ് പതിപ്പ് 2017 ഏപ്രിൽ 17-ന് പുറത്തിറക്കിയിരുന്നു.

## റെക്കോർഡുകളും അവാർഡുകളും
യൂട്യൂബിൽ  ഏറ്റവും കൂടുതൽ ആളുകൾ കണ്ട വിഡിയോയായി ഡെസ്പാസിറ്റോ മാറിയിട്ടുണ്ട്. നിലവിൽ 400 കോടിയിലേറെ പേർ ഈ വീഡിയോ കണ്ടിട്ടുണ്ട്. 47-ൽ അധികം രാജ്യങ്ങളിൽ ഈ ഗാനം ഒന്നാം സ്ഥാനത്തെത്തി. ബില്ലിബോർഡ് മാഗസിന്റെ അഭിപ്രായത്തിൽ ഏറ്റവും മികച്ച ലാറ്റിൻ ഗാനങ്ങളിൽ അഞ്ചാം സ്ഥാനമാണ് ഡെസ്പാസിറ്റോക്കുള്ളത്. ഈ ഗാനത്തിന്റെ ഫലമായി പ്യൂർട്ടോ റിക്കോയിലെ ടൂറിസം 45 ശതമാനമായി വർധിച്ചു.

ലാറ്റിൻ ഗ്രാമി അവാർഡിൽ റെക്കോർഡ് ഓഫ് ദ ഇയർ, സോംഗ് ഓഫ് ദ ഇയർ, ബെസ്റ്റ് അർബൻ ഫ്യൂഷൻ/പെർഫോമൻസ് എന്നീ പുരസ്‌കാരങ്ങൾ ഈ ഗാനത്തിന് ലഭിച്ചു. കൂടാതെ അമേരിക്കൻ  അവാർഡ്‌സ്, ലാ മൂസാ അവാർഡ്‌സ്, ലാറ്റിൻ അമേരിക്കൻ മ്യൂസിക് അവാർഡ്‌സ് തുടങ്ങി മറ്റു രംഗങ്ങളിലും ഈ ഗാനത്തിന് അംഗീകാരങ്ങൾ ലഭിച്ചു.

## ജസ്റ്റിൻ ബീബറിന്റെ റീമിക്സ്
ജസ്റ്റിൻ ബീബർ ആദ്യമായി സ്പാനിഷിൽ പാടുന്ന ഒരു ഗാനമായയാണ് ഡെസ്പാസിറ്റോയുടെ റീമിക്സ് ഇറങ്ങിയത്. ഈ വീഡിയോ 24 മണിക്കൂറിനകം 20 ദശലക്ഷം പേർ യൂട്യൂബിൽ വീക്ഷിക്കുകയുണ്ടായി. കൊളംബിയൻ സംഗീതജ്ഞൻ ജുവാൻ ഫെലീപ് സാമ്പറാണ് ബിബീറിനെ സ്പാനിഷിൽ പാടാൻ സഹായിച്ചത്. ബീബർ റീമിക്സ്, ഈ പാട്ടിനെ യു.എസ്. ബില്ലിബോർഡ് ഹോട്ട് 100 ലിസ്റ്റിൽ ഒന്നാം സ്ഥാനത്തെത്തിക്കാൻ സഹായിച്ചു.

## മറ്റുള്ളവ
2017 ജൂലൈൽ മലേഷ്യൻ ഗവണ്മെന്റ് സർക്കാർ ഉടമസ്ഥതയിലുള്ള പ്രക്ഷേപണ സ്റ്റേഷനുകളിൽ പൊതു പരാതികളെ തുടർന്ന് ഡെസ്പാസിറ്റോ നിരോധിച്ചു. ഈ പാട്ട് ഇസ്ലാമിന് യോഗ്യമല്ലെന്നും അതിന്റെ വരികൾ "കേൾക്കാൻ അനുയോജ്യമല്ല" എന്നും അവിടത്തെ മന്ത്രിമാർ പറഞ്ഞു. പാട്ടിന്റെ വിജയവും അതിന്റെ റീമിക്സ് പതിപ്പും ഡാഡി യാങ്കിയെ സ്ട്രീമിങ് സേവനമായ സ്പോട്ടിഫൈയിൽ ലോകമെമ്പാടുമായി ഏറ്റവുമധികം ശ്രവിച്ച കലാകാരനാക്കി മാറ്റി. ഈ ഗാനത്തിന്റെ വ്യത്യസ്ത പതിപ്പുകൾ തുടർന്ന് നിര്മിക്കപെടുകയുണ്ടായി.

## അവലംബം


വർഗ്ഗം:ഗാനങ്ങൾ
വർഗ്ഗം:പോപ്പ് സംഗീതം
വർഗ്ഗം:ഇന്റെർനെറ്റ് മീമുകൾ
ഡേവിസ്

**ഡേവിസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ യോലോ കൗണ്ടിയിലെ ഏറ്റവും ജനസംഖ്യയുള്ള നഗരമാണ്. ഇത് മുൻകാലത്ത് ഡേവിസ്‍വില്ലെ എന്നറിയപ്പെട്ടിരുന്നു. 2010 ൽ 65,622 ജനസംഖ്യയുമുണ്ടായിരുന്നു. ഡേവിസിൽ സ്ഥിതിചെയ്യുന്ന കാലിഫോർണിയ സർവകലാശാലയിലെ കാമ്പസ് ജനസംഖ്യ ഉൾപ്പെടുത്താതെയുള്ള ഈ നഗരത്തിലെ 2010 ലെ ജനസംഖ്യ 65,622 ആയിരുന്നു. 2016 ലെ കണക്കനുസരിച്ച് (വിദ്യാർത്ഥികളുടെ കുടുംബങ്ങളെ ഉൾപ്പെടുത്താതെ) കാമ്പസ് ജനസംഖ്യ മാത്രം 9,400-ത്തിലധികം ആയിരുന്നു. കാലിഫോർണിയയുടെ തലസ്ഥാനമായ സാക്രമെന്റോയുടെ പ്രാന്തപ്രദേശമാണ് ഈ നഗരം.

ഡേവിസ് 1868 ൽ നിർമ്മിക്കപ്പെട്ട ഒരു സതേൺ പസിഫിക് റെയിൽറോഡ് ഡിപ്പോയായിട്ടായിരുന്നു ഡേവിസ് നഗരം വളർന്നത്. അക്കാലത്ത് ഈ നഗരം ഡേവിസ്‍വില്ലെ എന്നറിയപ്പെട്ടിരുന്നു. ഒരു പ്രമുഖ പ്രാദേശിക കർഷകനായിരുന്ന ജെറോം സി. ഡേവിസിൻറെ പേരിലാണ് നഗരം അറിയപ്പെട്ടത്. എന്നിരുന്നാലും, 1907 ൽ നിലവിൽവന്ന ഡേവിസ്‍വില്ലെയിലെ പോസ്റ്റ് ഓഫീസ്, നഗരത്തിൻറെ പേര് "ഡേവിസ്" എന്ന പേരായി ചുരുക്കി. ഈ ചുരുക്കിയ പേരു നിലനിന്നുപോരുകയും 1917 മാർച്ച് 28-ന് ഡേവിസ് ഒരു സംയോജിത നഗരമാക്കപ്പെടുകയും ചെയ്തു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ